Podrška u doba COVID-19 pandemije - LGBT Forum Progres\nPočetna Novosti Podrška u doba COVID-19 pandemije\nOstajanje kod kuće nije uvijek najbezbjednija i najlakša opcija za mnoge LGBTIQ osobe u Crnoj Gori.\nAktuelne mjere koje imaju za cilj da nas sve zaštite od rizika i opasnosti COVID-19 pandemije, a koje smo dužni da poštujemo, sa sobom nose i brojne izazove za naše mentalno zdravlje i fizičku sigurnost.\nSvjesni poteškoća koje trenutno postoje u životima brojnih LGBTIQ osoba u našoj zemlji, a koje se tiču boravka u okruženjima u kojima smo izloženi dodatnom stepenu diskriminacije, mržnje i nasilja, spremni smo da više nego ikada pružimo aktivnu podršku.\nNaše usluge online podrške i savjetovanja su dostupne svim LGBTIQ osobama u Crnoj Gori, a naš tim predano radi da odgovori na sva pitanja, zahtjeve i poruke.\n– Stručno online savjetovalište je dostupno putem sledeće e-forme: https://lgbtprogres.me/online-savjetovaliste/\n– Prijava nasilja, diskriminacije ili govora mržnje je dostupna putem sledeće e-forme: https://lgbtprogres.me/prijavi-problem/\n– U kontinuitetu Vam je dostupan i naš Facebook chat: https://m.me/lgbtforumprogres\nDodatno, na raspolaganju 24/7 Vam je i servis LGBTIQ Skloništa koji možete kontaktirati na 020 674 761.\nJavi se, podrška postoji!\nProjekat „LGBTIQ Sklonište“ finansijski podržava Ministarstvo za ljudska i manjinska prava Crne Gore.


Vesti online / Srpski informativni portal / Netanjahu optužuje levicu i medije\nNetanjahu po anketama ima najviše izgleda na prevremenim parlamentarnim izborima 9. aprila, ali bi ga eventualne optužnice o kojima govore mediji mogle oslabiti.\nNakon višemesečne istrage, policija je predložila podizanje optužnice protiv Netanjahua u tri predmeta za navodnu korupciju. Odluka je sada na glavnom državnom tužiocu Avišaju Mandelblitu.\nSnimak koji je objavljen na društvenim mrežama počinje plakatom na kome piše: "Već tri godine levica i mediji žele prisiliti glavnog državnog tužioca da po svaku cenu odluči o podizanju optužnice" (protiv premijera).\nNa snimku se zatim vide Netanjahuovi politicki protivnici koji u novembru 2016. protestuju ispred kuće glavnog državnog tužioca u predgrađu Tel Aviva. Oni nose transparente i traže njegovu ostavku izvikujući "Bibi (premijerov nadimak), mesto ti je u zatvoru". Snimak se završava pitanjem "Hoće li uspeti?", ciljajući na predstavnike opozicije.\nMinistarstvo pravosuđa je saopštilo, kako prenose mediji, da "glasine i drugi snimci nece nipošto uticati na odluku koju će glavni državni tužilac doneti samo na temelju stručnih merila", prenosi Index.hr.\nNetanjahua i njjegovu suprugu Saru sumnjiče da su pokušali pridobiti naklonost informativne mrežne stranice u zamenu za vladine povlastice velikoj telekomunikacionoj kompaniji.\nPremijer je već najavio da neće podneti ostavku bude li pozvan na saslušanje pre izbora.


RTS :: Lekari upozoravaju da se epidemijska situacija pogoršava, u sredu zaseda Krizni štab\nKoronavirus u Srbiji Lekari upozoravaju da se epidemijska situacija pogoršava, u sredu zaseda Krizni štab\nutorak, 27. jul 2021, 05:55 -> 12:58\nU Srbiji su do sada registrovana ukupno 720.353 potvrđena slučaja kovida 19. Od početka epidemije preminulo je 7.105 osoba, a do sada je testirano 4.623.680 ljudi. Na lečenju je 338 pacijenata, 11 na respiratoru, navodi se na sajtu Ministarstva zdravlja.\n27. 07. 2021. 13:40\nEvropska komisija preporučila je građanima trećih zemlja, uključujući Srbiju, da pre puta provere nacionalne zahteve konkretne zemlje članice o priznavanju sertifikata o vakcinaciji, testu odnosno postojanju antitela.\n"Kada neko dođe na granicu sa sertifikatom izadatim u trećoj zemlji, tada nacionalne vlasti države članice koja je u pitanju, procenjuju koliko je taj dokumet prihvatljiv i kredibilan prema njihovim nacionalnim pravilima. Tu odluku donosi svaka zemlja članica za sebe", kaže portaprol EK, Adelber Janz.\n"Radimo sa mnogim zemljma, uključujući naše susedstvo, koje su pokazale interesovaje za ovu vrstu usklađivanja sertifikata. Proces je jasan i čim neka zemlja ispuni tehničke uslove, ona može da zatraži i zvanični pristup EU sistemu", kazao je Janz.\n27. 07. 2021. 10:37\n"Cilj da se u EU do kraja jula protiv kovida 19 vakciniše 70 procenata odrasle populacije je ispunjen", poručila je predsednica Evropske komisije Ursula fon der Lajen.\nOna je napomenula da je EU, posle sporog starta vakcinacije, uglavnom uslovljenog problemima u isporuci vakcina, sustigla i prestigla prosek vakinisanih u najvećem delu sveta.\n"Brojevi pokazuju da je Evropa među svetskih liderima u vakcinaciji", kaže Fon der Lajenova.\nU Briselu napominju da je delta soj, koji je trenutno najzastupljeniji u Evropi, veoma opasan i pozivaju sve koji to još nisu učinili da se vakcinišu kako bi zaštitili sebe i druge.\nDodaje se da će biti obezbeđen dovoljan broj vakcina kako za drugu, tako i za moguću treću dozu, ukoliko bude potrebna, ali i za vakcinaciju mlađe populacije.\n27. 07. 2021. 10:19\nAmerička farmaceutska kompanija "Moderna" je saopštila da planira da proširi obim svog ispitivanja vakcine protiv kovida 19 i na mlađu decu, kako bi bolje otkrila retke neželjene efekte, kao što je neka vrsta upale srca o kojoj su nedavno izvestile američke zdravstvene vlasti.\nU saopštenju kompanije se navodi da je u pregovorima sa američkom Administracijom za hranu i lekove o uključivanju većeg broja učesnika u studiju koji su mlađi od 12 godina, prenosi AP.\nPlanirano je testiranje vakcine na oko 7.000 dece, od kojih neka imaju i šest meseci.\n27. 07. 2021. 09:09\nU srpskim sredinama na KiM novi slučaj zaraze koronavirusom\nU srpskim sredinama na KiM zabeležen je novi slučaj infekcije koronavirusom, tako da ih je sada dvoje, nakon duže od mesec dana bez obolelih, saopšteno je iz Kriznog štaba u Kosovskoj Mitrovici.\nObolela osoba je iz Gračanice, a registrovana je među 18 testiranih.\nOd izbijanja epidemije obolelo je 6.039 osoba, a život je od kovida 19 izgubilo 149 osoba.\n27. 07. 2021. 09:06\nPrema poslednjim podacima Gradskog štaba za vanredne situacije, na kovid 19 testiran je 191 uzorak iz Pčinjskog okruga, od kojih su dva pozitivna na koronavirus.\nObe novozaražene osobe su iz Vranja, navodi se na sajtu tog grada.\nJuče je u kovid ambulanti ATD obavljeno 38 pregleda, od kojih 12 prvih i 26 kontrolnih.\nOd urađena 23 antigenska testa, svi su bili negativni, kao i jedan brzi.\nU kovid bolnicu Zdravstvenog centra primljen je jedan pacijent, a na lečenju su trenutno tri osobe.\nZa Kruševac je upućeno jedno lice.\n27. 07. 2021. 08:23\nPojačane kontrole u ugostiteljskim objektima u Austriji\nMinistarstvo zdravlja Austrije naložilo je nadležnim vlastima da pojačaju kontrolu poštovanja mera u ugostiteljskim objektima.\nNaime, ko želi da koristi usluge ugostiteljskih objekata mora imati sertifikat o vakcinaciji, potvrdu o preležanom kovidu, ili negativan test, a u restoranima potvrdu o vakcinaciji ili negativan test.\n"Na nekim mestima trenutno se ne vrši kontrola kako treba", kazao je ministar zdravlja Volfgang Mikštajn dodajući da je naloženo policiji da težište kontrole budu restorani.\n"Cilj je da lokali ostanu otvoreni, i da možemo dobro ući u jesen", dodao je ministar.\nTokio: Očekuje se pritisak na zdravstveni sistem\nVlasti Tokija, grada domaćina Olimpijskih igara, traže od bolnica da pripreme više kreveta za pacijente obolele od kovida 19, jer se japanska prestonica bori sa povećanjem broja novoinficiranih, saopšteno je na TV kanalu TBS.\nS obzirom na to da bolnice primaju sve veći broj kovid pacijenata, vlasti u Tokiju žele da do početka avgusta povećaju bolničke kapacitete i broj kreveta sa sadašnjih 5.967 na 6.406, prenosi Rojters.\nU izveštaju kanala TBS se navodi da bi bolnice bi trebalo da razmotre novi plan i odlože (neurgentne) hirurške intervencije, ali i da smanje broj prijema pacijenata obolelih od drugih bolesti.\nDnevni broj novozaraženih u Tokiju u koji su zbog Olimpijskih igara doputovali učesnici, sportisti i delegacije iz inostranstva, juče je iznosio 1.429, dva puta više nego pre nedelju dana. U Japanu je do sada samo 36 odsto populacije primilo bar jednu dozu vakcine.\nEpidemiolog i član Kriznog štaba Predrag Kon ističe da je epidemijska situacija pogoršana i da će se i dalje pogoršavati, kao i da očekuje da će tokom ove nedelje broj novozaraženih na dnevnom niovu preći broj od 300.


Dva Amerikanca koji su služili duge zatvorske kazne u Severnoj Koreji, stigli su kući u SAD pošto ih je Pjongjang oslobodio posle tajnog zadatka šefa američke obaveštajne službe Džejmsa Klapera.\nKenet Bae i Metju Miler stigli su sinoć, u 21 čas po lokalnom vremenu, u vojnu bazu Levis - Mekord u američkoj državi Vašington.\nNjih dvojica su izašli iz vladinog aviona sa prtljagom i zagrlili se sa članovima porodice i prijateljima koji su ih dočekali na aerodromskoj pisti, prenela je agencija AFP.\nStejt department je saopštio da pozdravlja oslobođanje dvojice Amerikanaca, pošto je Severna Koreja oslobodila iz zatvora dvojicu američkih državljana - Milera i Baea, a trećeg Amerikanca, Džefrija Foulija, Pjongjang oslobodio iz zatvora prošlog meseca.\nSAD su optužile Severnu Koreju da dvojicu zatvorenih Amerikanaca koristi kao pione u diplomatskoj igri, što je severnokorejska vlada opovrgla.\nMiler je osuđen na šest godina teškog rada u septembru, zbog, kako je rečeno, neprijateljskog delovanja prema Severnoj Koreji, ilegalnog ulaska u zemlju i pokušaja da se bavi špijunažom.\nSevernokorski sud je naveo da je 24-godišnji Miler iz Kalifornije pocepao svoj pasoš na aerodromu u Pjongjangu 10. aprila kako bi "mogao da iskusi zatvorski život i istraži da li se poštuju ljudska prava".\nBae je uhapšen novembra 2012. godine kada je ušao u lučki grad Rason, posebnu ekonomsku zonu koja se graniči s Kinom, pod optužbom da je pokušao da oformi grupe koje bi zbacile vladu.\nU maju 2013. godine, on je osuđen na 15 godina zatvora uz težak rad.


Dodik želi na sjednici Predsjedništva BiH tražiti minutu šutnje za ratnog zločinca Momčila Krajišnika -\nDodik želi na sjednici Predsjedništva BiH tražiti minutu šutnje za ratnog zločinca Momčila Krajišnika\nOvako je govorio zločinac Krajišnik: Muslimani su komunistička tvorevina, oni su nevjernici…\nDODIK: NISAM BOSANAC I NEĆU DA BUDEM BOSANAC\nEnis Bešlagić: Milorad Dodik spasavao muslimane u ratu\nTvrdi da “historijska uloga Krajišnika ne smije da bude zaboravljena”.\nČlan Predsjedništva BiH Milorad Dodik rekao je da će na sjednici Predsjedništva BiH zatražiti minutu šutnje povodom smrti Momčila Krajišnika.\nDodik je istakao da bi na Palama po Krajišniku trebalo da bude imenovana jedna od ulica, kao i neka od ustanova u Istočnom Sarajevu.\n– Republika Srpska se ne smije određi svojih utemeljivača, a jedan od njih je Momčilo Krajišnik – rekao je Dodik na komemoraciji u Banskom dvoru u Banjoj Luci, povodom smrti ratnog zločinca Momčila Krajišnika.\nOn je ponovio da “historijska uloga Krajišnika ne smije da bude zaboravljena”.\nKrajišnik je preminuo u Banjoj Luci od posljedica zaraze virusom na Klinici intenzivne medicine za nehirurške grane Univerzitetskog kliničkog centra, gdje je hospitalizovan 30. avgusta.\nOznakeMilorad Dodik Momčilo Krajišnik\nNigdje na svijetu dželat ne vlada nad žrtvom, osim u Srebrenici. Nadam se da će …


Za prečistač i kolektor u Vranju 14,2 mil. € od KfW › Made-in-Germany.rs\nNemačka razvojna banka (KfW) će sa 14,2 miliona eura podržati izgradnju kolektora i postrojenja za prečišćavanje otpadne vode u Vranju. Nosioc projekta je JP Vodovod Vranje, a izvođači radova su kompanije „Strabag“ i „Jedinstvo Užice“.\nGradonačelnik Vranja Slobodan Milenković je istakao da se radi o značajnoj kapitalnoj investiciji kojom će biti rešen problem kanalizacije u Vranju, pre svega u prigradskim naseljima, ali i u okolnim selima, prenosi „eKapija“.\nPrema navodima objavljenim na sajtu vlade, Srbija je kroz programe sa KfW ulažila više od 250 miliona eura u razvoj komunalne infrastrukture u zemlji, uključujući tu i tekuće projekte i one koji će započeti ove godine.\n– Iskustvo projekata iz saradnje sa KfW jeste da se radovi izvode kvalitetno i na vreme, što se očekuje i od ovog projekta. Ti su projekti za nas veoma važni i zbog sticanja novih znanja koje ovim putem pristiže u Srbiju – izjavila je Zorana Mihajlović, ministarka građevinarstva, saobraćaja i infrastrukture.\nPo rečima ambasadora Nemačke u Srbiji Aksela Ditmana, projekat za upravljanje otpadnim vodama jedan je u nizu projekata koji se realizuju u Vranju. On je tom prilikom podsetio da su 2016. započeti radovi i na izgradnji cevovoda od akumulacije „Prvonek“ do Vranja.\n– Veoma dobra i bliska saradnja sa nemačkom bankom KfW odvija se od 2000. godine u okviru šire razvojne saradnje dve zemlje. U Srbiji su od tada u oblast zaštite životne sredine uložena značajna sredstva, oko milijardu eura. Oblast vodosnabdevanja i upravljanja otpadnim vodama samo je jedan od segmenata, u okviru kojeg se slični projekti realizuju u 23 opštine i grada u Srbiji – objasnio je Ditman.\nOd MiG na 14/06/2018 / AKTUELNO / Ostavite komentar


„DOK SAM ŽIV BRANIĆU TEMELJE CRKVI“: Srbin koji je u Ulcinju sam skočio protiv Albanaca (FOTO) (VIDEO)\nNaime, ova grupa izgrednika pokušala je da onemogući prilaz crkvi, a predvodnik Hadžija Sulejmani je kazao da su mitropolit, sveštenstvo i vernici „došli da osvajaju“ i da on kao Albanac muslimanske vere neće to da dozvoli jer, kako je rekao, crkva nije Mitropolijina i da iako ne zna čija je, zna da nije njena.\n*Marko Đurišić Foto: Privatna arhiva\nMitropolit crnogorsko-primorski podsetio je da se predvodnik grupe, koja je pokušala da ih danas spreči da dođu do crkve na Svaču, predstavio kao musliman, „poslanik u parlamentu Ulcinja“.\nVladika je podsetio da je grupa koja je danas pokušala da ga spreči da služi kod crkve na Svaču tvrdila da je to njihovo, te upitao se šta znači „njihovo“. Mitropolit Amfilohije zahvalio je policajcima i njihovoj Upravi koji su pomogli da se ta grupica ljudi urazumi, te izrazio nadu da će sramota ove grupe biti prva i poslednja.\nMitropolit je zahvalio Bogu i što je Uprava za kulturna dobra krenula da obnavlja ovu svetinju i izrazio nadu da ona neće biti samo „ostaci drevne kulture“ već i mesto kulta, što zapravo znači molitva.\nPROČITAJTE: "UDARI ME, AJDE UDARI ME" Dvojica vladika se umalo potukli, a iza svega stoji PRONEVERA 400.000 EVRA\n*Mitropolit crnogorsko primorski Amfilohije


UPOTREBNA DOZVOLA Archives - Jutarnji GLASnik\nU Srbiji je sve moguće, pa i da se stambena zgrada proglašava projektom od nacionalnog značaja i da se investitoru za nekoliko sati omogući da dobije upotrebnu dozvolu. Ovako sagovornici Danasa ocenjuju „spektakularno“ useljenje prvih stanara u kulu „Beograda na vodi“, ali i činjenicu da je pored brojne dokumentacije koja je nedostajala investitoru da zgrada […]\nMinistarstvo građevinarstva, saobraćaja i infrastrukture odbilo je zahtev investitora „Beograd na vodi“ d.o.o. Beograd za izdavanje rešenja kojim se odobrava upotreba stambeno-poslovnog objekta „Stambene kule 1A,01 – Kula A i Kula B“. Magazin Tabloid poseduje Zaključak, kojim je Ministarstvo odbilo da izda upotrebnu dozvolu „Beogradu na vodi“. U Zaključku se navodi da investitor nije ispunio […]\nPosted on 16/07/2018 28/09/2018 Author Redakcija Jutarnji GLASnik\tComment(0)


“Google Classroom” najpretraživaniji pojam u Srbiji 2020. godine\nKompanija Google je objavila svoju godišnju listu najpretraživanijih pojmova u 2020. godini, nudeći jedinstven uvid u najznačajnije momente i trendove u Srbiji.\n“Godinu za nama definitivno je obeležila i aktuelna pandemija korona virusa, koja je u velikoj meri uticala kako na privatni, tako i na poslovni život pojedinaca. Mnoge obrazovne ustanove su organizovale učenje na daljinu koristeći različite platforme za povezivanje i učenje, pa stoga ne čudi što je pojam Google Classroom bio najpretraživaniji pojam u Srbiji ove godine”, navodi se u saopštenju.\nDrugi najpretraživaniji pojam očekivano je bio korona virus.\n“Kao posledica novonastale situacije, rad od kuće za mnoge je postao neophodnost, pa su građani često pretraživali i popularne aplikacije, kao što je Zoom, posebno jer su ih koristili u poslovne svrhe”, dodaje se.\n“U Srbiji je ponovo potvrđeno pravilo da je sport jedna od najvažnijih sporednih stvari na svetu, jer su se događaji poput NBA utakmica, fudbalskog meča Srbija-Škotska i teniskih turnira, kao što su Roland-Garros i Australian Open našli među najpretraživanijim sportskim događajima ovde godine”, piše u saopštenju.\nKao i prethodnih godina, aktuelni televizijski sadržaji, pre svega domaće i strane serije, privlačili su pažnju velikog broja ljudi. Među najpretraživanijim serijskim programima ove godine našli su se domaća serija “Igra sudbine”, kao i planetarno popularna “La casa de papel”.


SASTANAK RUKOVODSTAVA BIJELjINE I LUKAVCA :: Semberija INFO ::\nSASTANAK RUKOVODSTAVA BIJELjINE I LUKAVCA\nGradonačelnik Ljubiša Petrović, sa saradnicima, razgovarao je o saradnji lokalnih samouprava sa načelnikom opštine Lukavac Edinom Delićem i predstavnikom mjesne zajednice Smoluća.\n- Razgovarali smo o modalitetima saradnje, a zainteresovani smo i jedni i drugi da rješavamo potrebe povratničkog stanovništva i da otklanjamo teškoće koje imaju povratničke zajednice. Nadam se da ćemo biti u poziciji i kapacitetu da pomognemo običnom čovjeku, jer u proteklom ratu nije bilo pobjednika. Najveće žrtve su porodice koje su ostale bez svojih najmilijih i bez svojih domova“, rekao je načelnik opštine Lukavac Edin Delić. Smolućanin, On je istakao da se na sastanku govorilo i o dva lokaliteta gdje su oštećeni putevi, a sa ciljem da se to uradi uz prethodno urađenu projektnu dokumentaciju.\n- Sa pravoslavnom crkvom, koja inače gazduje i sa lokacijama na kojima se nalaze dva pravoslavna groblja, imamo dobru saradnju i uvjeren sam da ćemo dogovoriti da se u narednom periodu nađe najbolje rješenje oko održavanja“, rekao je Delić i dodao da u paketu programa koji planira rukovodstvo Lukavca, imaju projekte koji se odnose na privredni razvoj i nova radna mjesta.\n- Želimo da stvorimo uslove za ekonomski održiv povratak i mi ćemo sa svoje strane i u okviru nadležnosti učiniti sve da Smoluća ponovo bude jedna od najljepših predratnih mjesnih zajednica“, rekao je Delić.\nSmolućanin Nedo Nikić, nastanjen je u Bijeljini, ali kako je rekao, „načelnik pštine Lukavaca i njegovi saradnici, iskazali su interesovanje za potrebe nekadašnjih mještana Smoluće i njihov održivi povratak“.\n- Naša želja je da ogradimo dva groblja i očistimo i ogradimo područje oko crkve, a od načelnika Delića smo dobili podršku i obećanje da će se to u dogovoru sa crkvom i uraditi“, rekao je Nikić.\nGradonačelnik ljubiša Petrović zahvalio se rukovodstvu Lukavca na posjeti, kao i Udruženju građana Smoluće.\n- Sastanak je bio konstruktivan i uvjeren sam da će se u periodu pred nama rješavati ne samo infrastrukturni problemi, nego i da će se značajna pažnja usmjeriti ka privrednom razvoju, kako bi i povratnici imali održiv povratak i ostanak, kroz mogućnost zaposlenja“, rekao je Petrović i dodao da je uvjeren da će saradnja između Bijeljine i Lukavca vrlo brzo pokazati dobre rezultate.\nSJEDNICA PREDSJEDNIŠTVA DNS-a SUTRA U BIJELjINI


Hrvatski ambasador u BiH Ivan Sabolić izjavio je u uvodnom obraćanju da to predsjedavanje predstavlja povijesni trenutak za njegovu zemlju, zbog čega su ga večeras željeli obilježiti i u BiH zajedno s prijateljima i susjedima\nSvečanim koncertom komornog ansambla “Arbor Vitae Trio”, Ambasada Republike Hrvatske u BiH sinoć je u Sarajevu obilježila početak predsjedavanja Hrvatske Vijećem Evropske unije.\n– Hrvatska, koja je pretrpjela rat i agresiju, postala je članica Evropske unije u želji da zajednički s drugim evropskim narodima gradi Evropu mira i napretka, Evropu zajedničkih vrijednosti. Sada, u ulozi predsjedavajuće Vijeća Evropske unije, Hrvatska ima priliku, u partnerstvu s državama članicama i svim institucijama, dati Evropi svoj doprinos – istakao je Sabolić.\nDodao je da je Hrvatska pripremila program svog predsjedavanja čiji su prioriteti objedinjeni u motu “Snažna Evropa u svijetu punom izazova”, te da će im prioriteti biti održiv gospodarski rast, povezivanje, sigurnost i politika proširenja.\n– Vjerujući čvrsto u evropski identitet država evropskog jugoistoka, zalagat ćemo se za nastavak dosljedne, djelotvorne i vjerodostojne politike proširenja, temeljene na potvrđenoj evropskoj perspektivi kandidata i potencijalnih kandidata uz puno ispunjavanje utvrđenih kriterija – naglasio je Sabolić.\n– Ne smijemo zaboraviti da Evropska unija nije puka zona slobodne trgovine, niti socijalno utočište. Ona je projekt zajedničkog života u miru, projekt pokrenut i potaknut strašnim iskustvima evropskih ratova i nemjerljivih tragedija država, naroda i ljudi. To je razlog zašto se i danas vrijedi boriti za Evropu zajedničkih vrijednosti – poručio je Sabolić.\nSinoćni koncert, na koji su pozvani predstavnici bh. vlasti, diplomatskog zbora i drugi visoki gosti, prvi je u nizu kulturnih događaja koje tokom šestomjesečnog predsjedavanja organizira Ambasada Republike Hrvatske u Bosni i Hercegovini.\nNa velikom koncertu koji je održan u Španiji nije bilo širenja zaraze\nNapravili eksperiment: Organizovali koncert za 5.000 ljudi bez distance (VIDEO)\nOnline koncert gitariste Vedrana Vujice 29. marta\nPredstavljena zbirka pjesama “Čekanja” Marije Pavković


Borba za natalitet ne smije stati - Glas Srpske\nBorba za natalitet ne smije stati\nM. L. 14.09.2019 14:03\nBanjaluka - Humanitarna utakmica između veterana beogradske Crvene zvezde i banjalučkog Borca, u organizaciji Fondacije “Djeca nam se rađala”, ispunila je očekivanja, a oko 10.000 ljudi, bodreći fudbalske asove na Gradskom stadionu u Banjaluci, pokazalo je da borba za natalitet mora biti nastavljena.\nPredsjednik Fondacije “Djeca nam se rađala” Vlado Đajić rekao je u petak da je veoma zadovoljan humanitarnom utakmicom koja je odigrana u četvrtak s ciljem promocije nataliteta.\n- Bilo je oko 10.000 ljudi i svi su bili nasmijani i pozitivni, jer su uživali u odličnoj utakmici. Podrška nam je stigla i od rukovodstva Republike, čime su jasno pokazali da su spremni da rade i pomognu na promociji nataliteta, što je takođe od izuzetnog značaja - istakao je Đajić koji je i direktor UKC RS.\nSve ovo je, ističe Đajić, jedna lijepa priča koja se ne završava na održanoj utakmici, već se nastavlja kroz dalje radove i promociju.\n- Nastavićemo sa organizovanjem promocija po školama, ali i gostovanjem u medijima, odnosno djelovaćemo gdje god nam se ukaže prilika kako bismo na što bolji način promovisali natalitet i dobili što bolje rezultate - poručio je Đajić i još jednom pozvao građane da do kraja ovog mjeseca pozovu humanitarni broj 1432 i doniraju marku za rad fondacije.


Finance, Economics, Globus, Brokers, Banks, Collateral-Oriano Mattei: Italija će "pojesti" struju s Balkana\nItalija želi da nadomjesti manjak električne energije iz obnovljivih izvora iz zemalja Balkana, u čijem je centru Crna Gora zahvaljujući podmorskom kablu, ali je u pitanju partnerstvo nejednakih strana, ocjenjuje se u analizi grupe nevladinih organizacija Istočne Evrope, okupljenih u projektu BankWatch.\n“Italija ima velike planove za uvoz struje iz zemalja Jugoistočne Evrope i za to ima podršku međunarodnih finansijskih institucija kao što\nje Evropska banka za rekonstrukciju i razvoj (EBRD), ali i Evropske komisije.\nVeliki dio te energije biće iz obnovljivih izvora energije i velikih hidroelektrana. Međutim, nezavisni mediji i nevladine organizacije širom\nregiona nijesu oduševljeni tim planovima, jer strahuju od narušavanja prirodne sredine, nepravilnosti u postignutim dogovorima, štete koja bi mogla da se pričini sposobnosti manjih zemalja da zadovolje svoje potrebe iz obnovljivih izvora i smanje emisiju ugljen-dioksida”, navode u\nanalizi i dodaju da je Italija, ali i ostale zemlje EU suočena sa oštrim energetskim direktivama EU prema kojima moraju značajno da povećaju proizvodnju struje iz obnovljivih izvora i smanje emisiju štetnih gasova.\nPod međunaslovom “Kako će energetski potencijal iz obnovljivih izvora\nBalkana pojesti Italija”, u studiji se navodi da ta zemlja nije jedina iz EU koja planira da uvozi električnu energiju iz regiona Jugoistočne Evrope, ali je u centru pažnje zbog vrijednih grinfild investicija u tom\ncilju, što bi, kako se ističe, moglo da smanji transparentnost međudržavnih dogovora. Jedan od njih je upravo onaj vezan za gradnju podmorskog kabla, koji su potpisali bivši italijanski i crnogorski premijeri Silvio Berluskoni i Milo Đukanović.\nOcjenjuje se da količina potrebne energije za Italiju možda ne izgleda prevelika za nju, ali za male države Balkana je ogromna. Ističe se primjer Albanije, koja je 2009. godine proizvela svega 5 teravat-sati\n„Drugim riječima, Italija planira da uveze dvije trećine ukupne proizvodnje u Albaniji. To je alarmantno jer znamo da je Albanija veoma zavisna od uvoza električne energije te da je ta 2009. bila izuzetno uspješna po proizvodnji u odnosu na ostale godine”, navode autori studije.\nCrna Gora u centru planova\nU studiji se dodaje da italijanska Vlada, nažalost, još nije na jasan\nnačin napravila plan kako planira da uvozi struju sa zapadnog Balkana, koji su sve izvori uključeni u te planove, a nije dala ni informacije koliko je do sada potpisano i kojih ugovora koji bi trebalo da pokrenu sve planove.\n“Crna Gora je za sada u centru tih planova, s obzirom na važnost podvodnog kabla koji će je spajati sa Italijom”, ocjenjuje se u studiji i\npodsjeća da su još 2007. potpisani prvi sporazumi i to između resornih ministara ekonomije.\nProblematizuju i ulogu pljevaljske termoelektrane u svim tim planovima.\n„Pljevlja su čudan izbor za centar izvoza obnovljive energije, s obzirom na to da je tamo smještena termoelektrana. To ukazuje na problem, jer će Italija iz tog izvora dobijati ‘prljavu’ struju, osim one ‘zelene’ iz obnovljivih izvora. To neće pomoći Italiji da ispuni kvotu za obnovljive izvore, ali će spasiti italijanske kompanije od plaćanja zbog emisije štetnih gasova. To će trajati sve dok balkanske zemlje ne postanu punopravne članice EU”, analizira se u studiji.\nKabl obavijen sumnjama u korupciju\nZavršetak izgradnje kabla između Tivta i Peskare, vrijedan 760 miliona eura, kapaciteta 1000 megavata, planira se do 2015. godne, ali je on od početka suočen sa sumnjama u korupciju, navode u studiji.\n„Dizajniran da pokrije 390 kilometara ispod Jadranskog mora, sa dodatnih 25 kilometara na kopnu, kabl će dominantno finansirati italijanska Terna, sa crnogorskim učešćem od oko 100 miliona eura. Planirano je da Italija uštedi 225 miliona godišnje uvozom jeftine struje kablom iz Crne Gore i okolnih zemalja, dok se Crna Gora nada dobitku od svega 10 do 40 miliona godišnje. Samo dan nakon potpisivanja ugovora za izgradnju kabla u novembru 2010, italijanska ‘La Republika’ objavila je vijest o pokretanju istrage zbog sumnji u korupciju u tom poslu Terne”, navodi se u studiji i dodaje da je i MANS u Crnoj Gori podnio krivične prijave zbog sumnji u korupciju. Ugovorom je predviđeno da do aprila 2015. bude završena gradnja kabla, a očekuje se da bude do kraja te godine.\nTerna se obavezala na ulaganje od 758 miliona, a CG Prenos oko stotinu miliona eura.\nKontroverzni projekti Italija je, piše u studiji, postala važan spoljnotrgovinski partner Crne Gore zahvaljujući tim ugovorima, kao i ulasku A2A u vlasništvo EPCG.\n„Taj tender je kritikovao diskvalifikovani grčki konkurent, dok je italijanska Terna obezbijedila akcije u prenosnoj kompaniji u Crnoj Gori, CGES-u, bez tendera. Kao rezultat vlasništva u EPCG, A2A je takođe\nuključena u planove izgradnje hidroelektrana na Morači. Oba ova projekta su veoma kontroverzna”, smatraju autori studije.(fonte "Vijesti")


- Ako ponovo bude pokrenut dijalog između Srbije i Kosova, oni moraju da vide da će investicija u pronalaženje političkog kompromisa biti nagrađena. U suprotnom nemaju podsticaj. Svi treba da shvate koliko je u interesu celog regiona važno dati znak jednoj zemlji - poručio je Han.\nOčekuje se i da se definiše i odgovor Saveta na preporuku Evropske komisije o pokretanju pristupnih pregovora sa Severnom Makedonijom i Albanijom.\nPrema poslednim informacijama, ta odluka mogla bi da bude ponovo odložena.\nVučić sa Hanom: Dijalog nastavljamo kada Priština ukine takse


Beograd, 25. Mart 2018. PR Objave: Saopštenje -\nDelta Holding za program „Fond za budućnost" koji nudi edukaciju, stipendije i mogućnost zaposlenja učenicima slabijeg materijalnog stanja. Ova kompanija sprovodi i program „Treći roditelj" koji brine o porodicama u krizi, obezbeđuje stručnu podršku za njihovo bolje funkcionisanje i doprinosi smanjenju siromaštva. U toku prethodne godine, Delta Holding je bio aktivan i na polju zadužbinarstva pa je Gradu Beogradu donirao skulpturu "Odande dovde", koju su zajednički izradili Mrđan Bajić i Ričard Dikon. Ova skulptura je postavljena u jesen 2017. godine i nadalje će krasiti pasarelu između Kalemegdana i Savskog pristaništa.\nBanca Intesa a.d. za program korporativnog volontiranja „Intesa od srca" kroz koji zaposleni banke imaju priliku da ponude svoje vreme i znanje brojnim lokalnim organizacijama i ustanovama. U prethodnoj godini, u neprofitne inicijative je uloženo više od 6,500 radnih sati osoblja banke. U sklopu ovog programa, sprovedena je i akcija „Volonterski dan 2017" tokom koje je čišćeno priobalje Gružanskog jezera u centralnoj Srbiji. Oko 200 zaposlenih je ovom prilikom potpuno očistilo levu obalu jezera i sakupilo 800 kilograma otpada. Tokom iste akcije je zasađeno i 50 sadnica topole o kojima će brinuti lokalna zajednica.\nMilorad Jurković - Stolar Mile iz Beočina za višegodišnji dobrotvorni rad kojim je pomogao veliki broj ljudi širom Srbije. Mile je postao poznat po stolicama za bebe koje redovno pravi i besplatno deli porodicama. U proteklim godinama je svoju podršku proširio na izradu drugih komada nameštaja i prikupljanje ostalih vrsta pomoći za ugrožene delove stanovništva. Mileta motiviše ogromna želja da pomogne ljudima u nevolji i u svoje inicijative uključuje porodicu kao i hiljade pratilaca njegove fejsbuk stranice. Svi oni su do sad, zajedničkim naporima, pomogli veliki broj porodica o čijoj dobrobiti Mile redovno brine.\nVesna Bondžić iz Vrnjačke Banje već 8 godina posvećuje sve svoje vreme pomaganju i pružanju podrške osobama obolelim od raka. Kroz svoj angažman, Vesna obolelima pruža sve ono što ona nije dobila tokom svog lečenja a ujedno radi na edukaciji i promociji preventivnih pregleda kod zdravog stanovništva u Vrnjačkoj Banji i okolini. Svojim delovanjem je pokrenula celu lokalnu zajednicu a, zahvaljujući njenoj upornosti, 2017. godine je nabavljen i ultrazvučni aparat kojim su se, po prvi put, stekli uslovi za preventivne preglede u lokalnom Domu zdravlja. Vesna je i idejni tvorac manifestacije „Daj pedalu raku" kojom se ističe značaj prevencije raka dojke u sedam gradova u Srbiji.\nJovan Simić iz Beograda koji je osnivač humanitarne organizacije „Zajedno za život". U toku prethodne godine, Jovan je organizovao Sportski Bazar, Veliku Humanitarnu fudbalsku utakmicu u Užicu, Humanitarnu večeru sa Miroslavom Raduljicom, akciju "Penal za život" i Humanitarnu večeru sa fudbalerima Crvene Zvezde. Kroz sve ove akcije je sakupio više stotina hiljada evra za one kojima je pomoć potrebna, a najviše za decu kojima je neophodno lečenje. Svaka njegova akcija obuhvata veliki broj ljudi jer Jovan svoj rad bazira na ideji zajedništva među ljudima.\nnagrade, filantropija, virtus


U prostoru Evropske Unije je potrebno ispunjavati zahteve koji ovo udruženje zahteva od svih država članica. S obzirom na opseg projekata za korišćenje evropskih fondova i njihovog uticaja na postojeću kanalizacionu infrastrukturu zastupnici EU traže obraditi generalni plan za odvodnjavanje kao osnovicu za ove projekte.\nNajvažniji izlazi generalnih planova su predlozi za potrebe kapaciteta kanalizacionih sakupljača i ocjene komora za smanjenje opterećenja u odnosu za recipijent i to posebno za priključenje perifernih gradskih delova ili novih industrijskih zona.\nObezbeđenje financijskih sredstava posredstvom Operacionog programa Životne sredine (OPŽP-OPŽS) i obrada generalnog plana gradskog odvodnjavanja predstavlja moderan inženjerski pristup. Naše društvo nudi osim kompleksnog tehničkog rešenja i obezbeđenje financiranja za uspešnu realizaciju projekta.\nUrbani sistemi odvodnjavanja - Masterplan\nDistributivni sistemi pijaće vode - Masterplan


NBA kladionica: Fizički je nadmoćniji od čuvara - Sportske novosti\nNaslovna Najave i prognoze NBA kladionica: Fizički je nadmoćniji od čuvara\nNBA kladionica: Fizički je nadmoćniji od čuvara\nU 3h posle ponoći u državi Kolorado će se sastati Denver Nuggetsi i Washington Wizardsi u jednom uzbudljivom meču.\nDenver je počeo sezonu sa polovičnim učinkom posle poraza od Utah Jazz, usledila je pobeda nad ekipom Sacramento Kingsa. Ono što je čudno u ovim mečevima jeste poenterska učinkovitost sprskog igrača – Nikole Jokića. Momak iz Sombora zabeležio je svega 7 poena (u 2. meču se nije upisao u strelce), međutim podelio je 15 asistencija.\nSa druge strane, novopridošla akvizicija Paul Millsap je bio solidan sa učinkom 19 i 18 poena uz dovoljan broj šuteva. Upravo Millsap danas ima fizičku superiornost nad igračem koji će silom prilika morati da ga čuva – Otto Porterom.\nWizardsi i dalje igraju bez Markieff Morrisa, i Porter mora da popuni njegovu poziciju četvorke.\nDa li će Millsap uspeti da prebaci marginu od 18.5 koliko je u kladionici Maxbet? U prošlosezonskom Plejofu je uvek prebacivao marginu, s time što je tada nosio dres Atlante Hawks.\nPrethodni tekstHoćemo li i danas gledati utakmicu sa velikim brojem golova?\nSledeći tekstPartizan bez pojačanja u Španiji\nIxa91 24 oktobra, 2017 at 8:50 am\nMillsap 17 pt (1pt falio)\nHoliday - 14 maja, 2021\nPribram i Jablonec odigraće svoj meč u sklopu 32. prvenstvenog kola prvog ranga češkog fudbala "1. Liga". Pribram se trenutno nalazi na pretposlednjem mestu...


Republika Srpska Archives - Stanari.org\nZahvaljujući Vladi znatan dio sredstava usmjeren u povećanje plata, zbog čega je prosječna plata za mart i april u Srpskoj prvi put veća u odnosu na Federaciju BiH – poručili iz Unije poslodavaca Republike Srpske. Smatraju da je Vlada u posljednje dvije godine uspostavila važan dijalog sa privredom i na svaki mogući način nastojala da pruži podršku rastu plata što je omogućio i Zakon o podsticaju rasta plata u privredi.\n29. Juna 2020.\tRegion\nDodik: Akcija “Koridor” definisala obrise Republike Srpske\nSrpski član Predsjedništva BiH Milorad Dodik rekao je danas u Dugoj Njivi kod Modriče da je datum kada je realizovana operacija “Koridor” važan u istoriji srpskog naroda i da se svrstava u najvažnije događaje nacionalnog oslobođenja.\n21. Juna 2020.\tRegion\nKorona ne jenjava: Još 35 pozitivnih u Srpskoj\nVirus korona potvrđen je kod još 35 osoba u Republici Srpskoj, saopšteno je iz Instituta za javno zdravstvo RS.\n21. Juna 2020.\tNekategorisano, Zdravlje\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, Bolnici Sv. Vračevi u Bijeljini i Univerzitetskoj bolnici u Foči izvršeno je testiranje 261 laboratorijskog uzorka, a novi virus korona (SARS-CoV-2) potvrđen je kod 30 osoba u Republici Srpskoj.\n20. Juna 2020.\tZdravlje


Preminuo Džon Hjum, tvorac mirovnog sporazuma u Severnoj Irskoj\n03 avgust, 2020\nBivši lider Socijaldemokratske i laburističke partije (SDLP) Džon Hjum posle konferencije za novinare na kojoj je objavio da se neće ponovo kandidovati za mesto u Evropskom parlamentu, 4. februara 2004.\nIrski političar i dobitnik Nobelove nagrade za mir Džon Hjum preminuo je u 84. godini.\nHjum, katolički lider umerene Socijaldemokratske radničke partije (SDLP) Severne Irske podelio je Nobelovu nagradu 1998. godine sa Dejvidom Trimblom, premijerom Severne Irske u to vreme. Nagrada im je dodeljena za ulogu koju su imali u postizanju istrorijskog mirovnog sporazuma na Veliki petak, 1998, kojim je okončano 30 godina nasilja.\nDžon Hjum se 1968. godine pridružio pokretu za zaštitu građanskih prava pro-irske katoličke manjine u Severnoj Irskoj, boreći se protiv diskriminacije od strane pro-britanske protestantske većine u svim aspektima, od stambenog tržišta do obrazovanja.\nBilbord o Bregzitu na starom putu iz Belfasta za Dablin, blizu granice Republike Irske i Severne Irske, 16. oktobra 2019.\nKako lider umerene Socijaldemokratske radničke pratije, bio je veliki zagovornik nenasilja, u trenutku kada su izbili sukobi između irskih nacionalistsa - koji su želeli ujedinjenu Irsku - i pro-britanskih snaga, uključujući britansku vojsku, koja je želela da sačuva status regiona kao dela Britanije. Do 1998. godine, u nasilju je umrlo više od 3.600 ljudi.\nU prelomnom trenutku, Hjum je 1993. učestvovao u pregovorima sa Džerijem Adamsom, koji je u to vreme bio lider partij Sin Fejn, političkog krila gerilske Irske republikanske partije (IRA). Ti pregovori utrli su put mirovnom sporazumu.\nHjum je uvideo da nacionalistički pokret u Severnoj Irskoj opada i zalagao se za samoupravu tog dela Britanije, uzimajući u obzir mišljenja svih stranaka. Nadao se da će na kraju postići uniju Severne Irske sa Republikom Irskom.\n"Irska nije romantični san, to nije zastava, do je 4,5 miliona ljudi podeljenih u dve moćne tradicije. Rešenje se neće naći na osnovu pobede bilo koje strane, već na osnovu dogovora i partnerstva obe strane. Prava podela Irske nije linija povučena na mapi, nego u glavama i srcima njenih građana", rekao je Hjum.\nDžon Hjum bio je član Evropskog parlamenta 1979 do 2004, a 4. februara 2004. objavio je da se potpuno povlači iz politike.\nBivši britanski premijer Toni Bler opisao ga je kao "političkog titana, vizionara koji je odbio da veruje da budućnost mora da bude ista kao prošlost."\nSeverna Irska - jedna od tema "razvoda" Britanije i EU\nBregzit stvorio nove podele u Britaniji


Na sednici su se, kako tvrde, pojavili premijer Zdravko Krivokapić, kao predsednik Veća, ministarka odbrane Olivera Injac, ministar finansija i socijalnog staranja Milojko Spajić i direktor ANB-a Dejan Vukšić\nSednica crnogorskog Veća za nacionalnu bezbednost nije održana zbog nepojavljivanja pet članova tog tela, saopšteno je iz kabineta premijera Crne Gore Zdravka Krivokapića.\nMediji prenose da na sednicu nisu došli potpredsednik Vlade Dritan Abazović, ministri spoljnih i unutrašnjih poslova, Đorđe Radulović i Sergej Sekulović, kao ni šef i zamenik predsednika skupštinskog Odbora za bezbednost Milan Knežević i Mevludin Nuhodžić. Za sutra je zakazana nova sednica.\nKako je saopšteno iz kabineta premijera Zdravka Krivokapića, sednica Veća za nacionalnu bezbjednost danas nije održana, usled nepojavljivanja pet članova, uprkos tome što je održavanje sednice, kako navode, bilo organizovano i prilagođeno obavezama većine članova Veća.\nNa sednici su se, kako tvrde, pojavili premijer Zdravko Krivokapić, kao predsednik Veća, ministarka odbrane Olivera Injac, ministar finansija i socijalnog staranja Milojko Spajić i direktor ANB-a Dejan Vukšić.\nNa sednicu nisu došli potpredsednik Vlade Dritan Abazović, ministri spoljnih i unutrašnjih poslova, Đorđe Radulović i Sergej Sekulović, kao ni šef i zamenik predsednika skupštinskog Odbora za bezbednost Milan Knežević i Mevludin Nuhodžić.\n- Nedolaskom pet članova Vijeća onemogućeno je usvajanje izvještaja Međuresorne komisije za analizu rezultata koordinacije i operativne usklađenosti organa obavještajno-bezbjednosnog sektora i Biroa za operativnu koordinaciju, vezano za događaje na Cetinju od 3. do 5. septembra 2021. godine. Usvajanje tog dokumenta je preduslov za skidanje oznake tajnosti sa izvještaja, čime bi javnost bila upoznata sa sadržajem izvještaja u cjelin, piše u saopštenju.\nU tom smislu, kako su rekli, zabrinjava činjenica da pet članova Veća pokazuju očiglednu neodgovornost kada je u pitanju razmatranje aktuelne bezbednosne situacije u državi.\n- U cilju potpune transparentnosti, već sjutra, predsjednik Vijeća premijer Zdravko Krivokapić zakazaće novu sjednicu za 16 časova, sa istim dnevnim redom, sa osnovnim ciljem da građani Crne Gore budu do kraja upoznati sa sadržajem izvještaja, navedeno je u saopštenju.\ncrna gora Sednica Dritan Abazović Zdravko Krivokapić


Skupština SBK: Usvojena Odluka o kupovini zgrade za PS Novi Travnik - Travnik-grad.info\n23. Januara 2019. 27. Januara 2019. travnik-grad\tPS Novi Travnik, Skupština SBK, Travnik\nZastupnici u Skupštini Srednjobosanskog kantona danas su na zasjedanju u Travniku usvojili Odluku o davanju garancije Zavodu za javno zdravstvo Srednjobosanskog kantona za osiguranje kredita kod Raiffeisen banke d.d. Sarajevo namijenjenog za rekonstrukciju i adaptaciju objekta za smještaj Zavoda za javno zdravstvo SBK-a.\nRadi se o kreditnom zaduženju u iznosu od 800.000 KM što bi trebalo osigurati adaptaciju oronulog objekta u blizini Osnovne škole Travnik. Na taj način Zavod bi konačno bio smješten na jednoj lokaciji.\nUsvojena je i Odluka o kupovini zgrade za smještaj Policijske stanice Novi Travnik. Radi se o objektu kojeg policija koristi već godinama, jedan dio objekta je u vlasništvu Općine Novi Travnik, a drugi dio u vlasništvu Poslovnog sustava BNT. Samo ovaj dio zgrade procjenjen je na 220.000 KM.\nNa današnjoj sjednici zastupnici su se izjasnili o Prednacrtu zakona o reprezentativnosti sindikata i udruženja poslodavaca, a usvojili su izvještaje o finansijskoj reviziji Srednjobosanskog kantona za 2017.godinu, o finansijskoj reviziji Zavoda zdravstvenog osiguranja Srednjobosanskog kantona za 2017.godinu, te Ministarstva zdravstva i socijalne politike za 2017.godinu.\n← Provjerite svoj šećer u krvi\nRK „Nova Bila“ održao prezentaciju rukometa u OŠ „Nova Bila“ →


Falsifikovanjem računa pribavili 776.649 maraka - Istinito.com - Ne budi ovca!\nPočetna > BIH > Hronika > Falsifikovanjem računa pribavili 776.649 maraka\n15. Juna 2019. Istinito615Leave a Comment on Falsifikovanjem računa pribavili 776.649 maraka\n– Na osnovu prikupljenih dokaza i obavještenja postoje osnovi sumnje da su ove osobe od marta 2013. do marta 2018. godine na području grada Trebinja izvršile ova krivična djela na način što su naručivali izradu falsifikovanih računa kod prvoosumnjičenog čiji su inicijali V.P. u namjeri da ih upotrijebe kao prave, te izrađene falsifikovane račune podnosili u pravna lica u kojem su zaposleni, gdje su računi i putni nalozi potpisani i ovjereni od odgovornih osoba. Te račune su u nadležnoj blagajni upotrebljavali kao prave, dovodeći ovlaštena lica u zabludu da izvrše nezakonitu isplatu, te naplaćivali putne troškove (dnevnice, troškove noćenja, putarine, parking karte…) – ističe se u sopštenju iz MUP-a.\nNezvanično se saznaje da je riječ o osobama Vukašin Popović, penzioner, Drago Pikula, zaposlen u Ekologija i bezbjednost Trebinje, Vojislav Vuković, Rudnik i Termoelektrana (RiTE) Gacko, Dragan Ćeranić, RiTE Gacko, Dragan Šupić, RiTE Gacko, Miroslav Vuković, zaposlen u opštini Gacko, Vladimir Lalovac, zaposlen u opštini Gacko, Radenko Šolaja, RiTE Gacko, Aleksandar Milović, zaposlen u opštini Gacko, Todor Bogdanović, RiTE Gacko, Njegoslav Rajković, zaposlen u opštini Gacko, Ljubo Vuković, zaposlen u Skupštini opštine Bileća, Obrad Kovačević, RiTE Gacko, Danilo Petrović, Hidroelekrane na Trebišnjici, Dragiša Lackanović, Elektroprivreda Srpske (ERS), Trebinje, Aleksandar Vuković, ERS, Slavko Šukić, Elektro-Hercegovina, Slaviša Čečur, Hidroelekrane na Trebišnjici i Maksim Milinović, Hidroelektrane na Trebišnjici.\nTagged falsifikovanje istinito protivpravna korist trebinje\nVišković: Vlada Srpske na raspolaganju svim investitorima


Kladionice ih ne favorizuju, ali oni umeju da odigraju dobro protiv ovog rivala! - Sportske novosti\nNaslovna Fudbal H2H Fudbal Kladionice ih ne favorizuju, ali oni umeju da odigraju dobro protiv ovog...\nJužna Afrika i Gana odmeriće snage danas od 18 časova po našem vremenu u okviru 2. kola kvalifikacija za Svetsko prvenstvo. Ove dve reprezentacije se takmiče u okviru grupe G sa Zimbabveom i Etiopijom, a zapravo su i dva favorita date grupe.\nKada je reč o međusobnim duelima, Gana ima prilično dobar skor, jer je neporažena na poslednjih 6 međusobnih duela. Kladionice favorizuju domaćina, a kvota da će gost uspeti da ostane neporažen iznosi sasvim prihvatljivih 1.65.\nPrethodni tekstNFL: Tampa Bej Bakanirsi – Najava timova za narednu sezonu\nSledeći tekstVaterpolo: Srpski juniori su šampioni sveta!


Tanjug 27. oktobra 2021. 18:33\nNJUJORK – Promotivni video spot koji oslikava veze Srbije i Sjedinjenih Američkih Država, kreiran povodom velikog jubileja 140 godina diplomatskih odnosa biće prikazivan danas tokom celog dana u srcu Menhetna, na jednom od čuvenih velikih video ekrana na Tajms skveru.\n“Velikoj Marini Abramović svečano ću, kao izaslanik predsednika Republike, uručiti zlatnu medalju za zasluge. Ovo odlikovanje jeste zahvalnost Srbije našoj svetski poznatoj umetnici za predstavljanje naše zemlje, kao i za izuzetne zasluge i rezultate u oblasti kulture, a posebno u umetnosti performansa”, naglasio je Đurić.\n“Naša dva naroda imaju zajedničku istoriju bogatu prijateljstvom i dubokim kulturnim vezama. Radujemo se izgradnji još jačeg partnerstva u narednih 140 godina“, naveo je Blinken.


Novi DoS napadi zloupotrebljavaju algoritme za obradu podataka | Mobilni.info\nNaslovna Ekskluzivno Novi DoS napadi zloupotrebljavaju algoritme za obradu podataka\nDDoS (Distributed Denial of Service) napadi su u prošlosti napravili popriličnu štetu, te ciljali brojne web-sajtove kako bi ih onesposobili, posebno u kriznim situacijama. Bezbednosni istraživači su sada pronašli još jednu ranjivost koja bi mogla da utiče na web-sajtove širom interneta.\nZa razliku od tradicionalnih DDoS napada koji sa više hiljada računara pokušavaju da preopterete neki web server, mrežu ili neki drugi deo infrastrukture i tako onemoguće pristup korisnicima, u okviru novih napada koristi se Denial of Service tehnika (DoS). DoS napad može da dođe sa samo jednog uređaja, a tako što cilja algoritme koje mnogi sajtovi koriste za obradu podataka. Bezbednosni eksperti pronašli su zajedničku ranjivost u okviru tri softverska paketa, koja omogućava da se pomenutim algoritmima šalju velike količine podataka koje ovi nisu u stanju da obrade, zbog čega web-sajtovi na kraju postaju nefunkcionalni.\nNova ranjivost funkcioniše uz pomoć velikih količina podataka, koji na primer mogu da dođu u obliku velikog PDF fajla koji može da sruši ceo sajt, pa ako algoritmi koji se koriste za obradu podataka prime velike količine nepotrebnih fajlova ciljani web-sajt odlazi offline. Eksperti na novu ranjivost pre svega upozoravaju developere, a tu je i alatka koju su kreirali – Acsploit – koja može da se koristi za testiranje „najgorih scenarija“ kada su algoritmi za obradu podataka u pitanju, a kako bi se na vreme uočili propusti, te promislila moguća rešenja.\nPrethodni tekstEvropa – vodeće tržište za OLED televizore\nSledeći tekstIgra Volley Beans novosadske kompanije privukla 2 miliona igrača


Naime, vlasti u Turskoj su odlučile da ubuduće ne snose troškove lečenja državljana Srbije obolelih od korona virusa. U praksi, to znači, da svako ko se razboli od korone, a nema uplaćeno specijalno zdravstveno osiguranje, sve troškove obaveznog karantina i lečenja u bolnici - plaća sam.\nTurska je za sada jedna petnaestak zemalja u svetu u koju građani Srbije mogu da uđu bez ograničenja, ali ministar turizma Rasim Ljajić juče je još jednom apelovao na naše državljane da ovog leta ne idu u inostranstvo.\nRasim Ljajić apelovao na srpske državljane da ovog leta ne idu u inostranstvo\n- Ja stvarno ne znam šta treba da se desi da ljudi u ovako teškoj epidemiološkoj situaciji odluče da putuju van zemlje. Ljudi, budite što bliže kući ovog leta, u slučaju ne daj Bože, lakše vama, lakše državi - rekao je Ljajić.\nDirektor "Jute" Aleksandar Seničić kaže da, bez osiguranja, u slučaju da se zarazi kovidom, sam turista će iz svog džepa morati da plati i testove i lečenje, piše "Informer".\n- Turska je najavila da je moguće da će uvesti ovakvu meru, tako da je ovaj potez tamošnjih vlasti očekivan. Dakle, ako se osoba zarazi, a ima blage simptome koji ne zahtevaju bolničko lečenje, boraviće 14 dana u izolaciji u izdvojenom delu hotela gde je i inače bio uplaćen aranžman. Ukoliko nakon dve nedelje opet stigne pozitivan test, dalje troškove boravka plaća putnik. Sa druge strane, ukoliko zaraženi ima težu kliničku sliku i mora biti hospitalizovan, sve troškove od početka do kraja lečenja plaća on - upozorava Seničić, piše Informer.\n- U tom slučaju, sve troškove u oba slučaja pokriće osiguravajuća kuća. Upravo zbog ovoga, naš savet je da putnici uvek pre puta uplate osiguranje u jednoj od tri osiguravajuće kuće koje u svojoj polisi imaju uključene troškove lečenja od korona virusa. Turističke agencije uglavnom i insistiraju da putnici uplate polisu pre putovanja. Ove polise sadrže i troškove povratka turista. Svi turisti koji se inficiraju, da bi izašli iz Turske, moraju da imaju negativan test, a sve troškove testiranja plaćaju sami - kaže Seničić.\nStoga se svima koji planiraju da odmaraju na turskom moru preporučuje da na ovaj put ne kreću bez polise zdravstvenog osiguranja koja pokriva i lečenje korone, saopštio je Generalni konzulat Srbije u Istanbulu, prenosi list.\n"Obaveštavamo sve državljane Republike Srbije koji planiraju da turistički posete Republiku Tursku u narednom periodu da Republika Turska ne pokriva bolničko lečenje u slučaju da se neko zarazi virusom kovid-19. U Srbiji postoje dve osiguravajuće kuće koje pokrivaju celokupno ili delimično lečenje u slučaju zaraze korona virusom. Treća opcija je da se polisa obezbedi u Turskoj", navedeno je u saopštenju Generalnog konzulata Srbije u Istanbulu.\nSeničić: Na more bez testa samo u Tursku, Egipat, Albaniju i BiH\n- Naši ljudi trenutno mogu da letuju samo u Turskoj, Egiptu, Albaniji i Bosni i Hercegovini. Ostale zemlje koje izlaze na more ili neće uopšte da puste naše ljude ili traže jedan ili dva negativna testa na korona virus - kaže on.


Demokratska stranka - Dnevni list Danas\nPočetna » Demokratska stranka » Page 18\nPredsednik i napismeno obavešten o zahtevima\nAko predsednik države nekim slučajem još ne zna, nije čuo i niko mu nije rekao koji su zahtevi građana i opozicije u protestu „Jedan od pet miliona“ tokom proteklih šest meseci, danas su mu ih i napismeno predali poslanici DS, Aleksandra Jerkov i Balša Božović, na pisarnici Predsedništva.\nPiše: Lidija Valtner 7. 5. 2019.\nLutovac (DS): Postojanje Slobodne zone jedna vrsta pobune protiv stanja u društvu\nPredsednik Demokratske stranke (DS) Zoran Lutovac izjavio je danas da suština formiranja „Slobodne zone“ u Beogradu nije u masovnosti već da je svakodnevno prisustvo opozicije jedna vrsta pobune protiv trenutnog stanja u društvu.\nPiše: Beta 7. 5. 2019.\nLutovac: Oslobodićemo „zarobljenu državu“\nPrvi korak integrisanja u Demokratsku stranku desiće se 19. maja 2019. Tog dana će se usvojiti Deklaracija kojom ćemo postati jedinstven politički subjekt.\nPiše: Lidija Valtner 6. 5. 2019.\nDemokratska stranka pozvala vlasnicu TV K9 da prekine štrajk glađu\nDemokratska stranka (DS) pozvala je vlasnicu TV K9 Maju Pavlović da prekine 21-dnevni štrajk glađu, i ocenila da je slučaj te televizije jedan od drastičnih primera bezočnosti kojom se vlast obračunava sa informativnim kućama koje poštuju kodeks i standarde profesije, ljudsko dostojanstvo brane i slobodno mišljenje.\nDS: Vlast sistematski guši slobodu medija\nDemokratska stranka osudila je sve nadležne, koji su nečinjenjem i neažurnošću, novosadski Kanal 9 doveli do ruba opstanka, a direktorku ove televizije, Maju Pavlović, koja glađu štrajkuje već 17 dana, boreći se za pravdu, životno ugrozili, saopštila je ta stranka.\nPiše: Danas Online 1. 5. 2019.\nPoslanik DS Milojičić: Napuštanje Skupštine odgovara samo Vučiću\nPoslanik Demokratske stranke (DS) Radoslav Milojičić Kena izjavio je da je bio protiv odluke da se napusti Skupština Srbije, protiv toga je i dalje jer smatra da je time dobio samo predsednik države Aleksandar Vučić i da razmišlja o potrebi da se stranka vrati u Skupštinu.\nPiše: Beta 25. 4. 2019.\nDS: Rušenje u Savamali najdrastičniji primer kršenja ljudskih prava\nDemokratska stranka (DS) pozvala je građane da se povodom treće godišnjice rušenja objekata u beogradskom kvartu Savamala okupe danas u Hercegovačkoj ulici i zatražila od nadležnih da odgovore na pitanja ko je dao nalog licima sa fantomkama da sruše objekte u tom delu grada, ko je postupao po nalogu i ko je naredio policajcima da ne intervenišu.\nPiše: Beta 24. 4. 2019.\nUjedinjenje DS, SDS i ZZS 9. maja\nNa Dan Evrope i Dan pobede fašizmom 9. maja u Domu sindikata u Beogradu biće održan skup na kome će se uspostaviti unija Demokratske stranke Zorana Lutovca, Zajedno za Srbiju Nebojše Zelenovića i Socijaldemokratske stranke Borisa Tadića, saznaje Danas iz izvora na političkoj sceni bliskim ovim strankama.\nPiše: J. L. 19. 4. 2019.\nLutovac: Đilas smatrao da političari ne treba da govore na protestu 13. aprila\nPredsednik Demokratske stranke i jedan od lidera Saveza za Srbiju Zoran Lutovac izjavio je da je poslednji opozicioni protest u Beogradu uspeo.\nPiše: Beta 18. 4. 2019.\nDS: Prijava protiv Stefanovića zbog prisustva policije u Skupštini\nDemokratska stranka (DS) podnela je danas krivičnu prijavu protiv ministra unutrašnjih poslova Nebojše Stefanovića koji je, po rečima poslanika DS Balše Božovića, prekršio Zakon o Narodnoj skupštini jer je bez poziva generalnog sekretara parlamenta poslao naoružane pripadnike Žandarmerije u zgradu skupštine tokom protesta opozicije 13. aprila.\nPiše: Beta 17. 4. 2019.\nDS: Upad članova i simpatizera SNS u zgradu opštine Paraćin\nDemokratska stranka u Paraćinu saopštila je da su aktivisti Srpske napredne stranke iz tog grada nenajavljeno ušli u zgradu te opštine u toku radnog vremena, noseći transparente i ispisane parole.\nPiše: Beta 12. 4. 2019.\nGlavna tema – izborni uslovi u Srbiji\nDemokrate uveliko lobiraju kod kandidata za poslanike EU parlamenta za evropsku Srbiju. Moje kolege poslanici i poslanice iz Demokratske stranke i ja želimo da predočimo budućim EU poslanicima zahteve građanskog protesta „Jedan od pet miliona“.\nPiše: M. Stojanović 12. 4. 2019.\nDS traži oduzimanje mandata Šešelju\nPoslanička grupa Demokratske stranke zatražila je danas da se osuđenom ratnom zločincu Vojislavu Šešelju oduzme poslanički mandat, a\npredsednici Skupštine Srbije Maji Gojković je zamereno što nije reagovala na pretnje koje je Šešelj uputio poslanici Aleksandri Jerkov.\nPiše: Fonet 10. 4. 2019.\nLutovac povodom Svetskog dana Roma: Borba protiv diskriminacije ne prestaje\nPredsednik Demokratske stranke Zoran Lutovac čestitao je danas pripadnicima romske zajednice Svetski dan Roma, istakavši da za tu partiju borba protiv diskriminacije ne prestaje sve dok se ne izgradi tolerantno društvo pravde i jednakosti.\nPiše: FoNet 8. 4. 2019.\nDS: Procenu štetu koju čini bilo ko, pa i oni koji zloupotrebljavaju vlast\nDemokratska stranka saopštila je da pozdravlja i podržava inicijativu zamenika gradonačelnika Gorana Vesića da se „izvrši procena štete koju Beogradu čini bilo ko, a posebno oni koji zloupotrebljavaju javna ovlašćenja za upravljanjem institucijama glavnog grada u svojim rukama“.\nPiše: Beta 7. 4. 2019.


Nekoliko opcija je u igri, koja bi bila najpoštenija?\nKraj je marta, ulazimo polako u april, a još uvek niko ne može da prognozira kada će se pandemija koronavirusa okončati.\nZbog toga, između ostalog, još uvek ne može da se govori o nastavku sportskih takmičenja, koja bi, da je situacija normalna, već polako ulazila u završnicu.\nSada, posle ove sve duže pauze treba naći najbolje i najpoštenije rešenje za okončanje tekuće sezone.\nU javnosti se pojavljuju različiti predlozi, od poništenja sezone, do proglašenja Partizana za novog šampiona, a šta o svemu tome misli proslavljeni trener Duško Vujošević, objasnio je u razgovoru za ''Danas''.\n''U takmičenjima gde je to moguće, treba registrovati plasman do sada postignutim rezultatom.\nNešto je igrano, ne može to da se jednostavno poništi, ako u razumnom roku ne dođe do mogućnosti da se nastavi, najmanje nepravično je da se zatečeno stanje proglasi konačnim. Sad svi pokušavaju da plasiraju svoje interese, neki su da se registruje postignutim plasmanima, drugi da se igraju doigravanja, treći da se sve poništi.\nSmeta mi što neki koriste ovu tešku situaciju da bi racionalizovali svoje interese i upakovali ih da oni to žele zbog spašavanja života ljudi.\nMislim da ne bi trebalo odmah donositi neke konačne odluke. Treba ostaviti vreme i sačekati šta će se dešavati. Problem nije samo zdravstveni, već i u nemogućnosti treninga. Klubovi koji imaju sale mogli su celodnevno da organizuju treninge za jednog ili dva igrača, na smenu.\nZatim, strani igrači su se vratili kućama, i ako se takmičenja budu nastavila, neće biti ista kao u onom momentu kad su zaustavljena. ABA liga je možda trebalo da odigra još to jedno kolo da bi se znalo makar ko ispada.\nU odlukama o Evroligi i Evrokupu svakako imaju uticaja i novčana ulaganja, ali bi trebalo odrediti neki razumni rok, do 15. maja recimo, pa tada videti šta je uopšte izvodljivo. Razmišljati o parama, trofejima a da se ne razmišlja o životima ljudi, nije humano'', objasnio je Vujošević.\nA šta predlaže presdsednik Partizana Ostoja Mijailović, možete da čitate u prilogu.\nFIBA našla idealno rešenje, da li je ovo recept i za Evrokup? Poznati i termini! (foto)\nIzvor: Sportske.net, 31.Mar.2020, 17:50\nTeško da od ove solucije može bolje u ovakvoj situaciji...Dok svi željno iščekujemo kraj pandemije koronavirusa, nadležni u brojnim takmičenjima imaju tešku muku da naprave nove kalendare takmičenja, u pokušaju da naneki način privedu kraju tekuću sezonu...Čini se da je FIBA već našla...


U budućnosti žele postati preduzeće sa sveobuhvatnima rešenjima za digitalno snimanje slika i pružati što kompletniju ponudu proizvoda i usluga kojima bi zadovoljavali sve raznolike potrebe klijenata. Glavni proizvodi uključuju brze ADR skenere, skenere za plošno skeniranje velike brzine u formatu A3 i A4, ručne skenere, lične skenere za fotografije, iPhone i iPad kompatibilne skenere te Wi-Fi mobilne skenere kompatibilne sa različitima računarima, pametnima telefonima i tabličnima računarima.\nPreduzeće obavezano je grupnom radu i tako izrađuje proizvode sa kombinovanjem nauke o životu i elektronskih tehnologija. Mustek proizvodi dostigli su globalnu prepoznatljivost i primili mnoge nagrade i patente, dok klijenti širom sveta izuzetno hvale njihove uređaje. Kako bi očuvali održivi razvoj preduzeća, Mustek nastaviće fokusiranjem na visoki kvalitet i vrednost proizvoda sa naprednima tehnologijama kojima klijentima pružaju više mogućnosti. Na ovaj način Mustek očuvaće stabilnu rast.\nDa bi zadovoljili sve potrebe klijenata, jedna je glavnih prioriteta preduzeća razvijanje vlastitih usluga i proizvoda vrhunskog kvaliteta. Stoga sarađuju sa pomoćnima kancelarijama i preko vlastitih globalnih distribucionih mreža. Dnevno dobivaju informacije iz različitih zemalja i tako mogu da razvijaju dobro razumevanje trendova tržišta i konkurencije te tako očuvaju vodeću ulogu u industriji.\nKao vodeći u oblasti razvoja tehnologija za digitalizaciju slika intenzivno sarađuju sa partnerima i tako šire svoje globalne granice. Obavezani su neprestanom stvaranju savršene palete proizvoda i uvek pokušavaju da zadovolje sve zahteve svojih klijenata.


„Nije sve u novcu, već u politici. Nema ništa bez dobre politike“, rekao je Dačić i dodao da je ponosan na ostvarene rezultate SPS-a i koalicije koju predvodi, kao i na ono što je uradjeno od 2012. za razliku, kako je naglasio, od vlasti DS-a i Zorana Djindjića koji su predlagali da se u RTB Boru proizvodi nameštaj.\nPoslanik DS-a Dragan Šutanovac je na to odgovorio da je lideru SPS-a „jedini cilj da sedi i kritikuje one koje je nekada najviše hvalio“.\n„Ako neko u Skupštini ne treba da priča o prošlosti – to ste vi. Gradjanima ste ostavili 12 neisplaćenih penzija od 2000. godine, 16 meseci neisplaćenih socijalnih davanja, 20 evra prosečnu platu, za razliku od nas koji smo ostavili 380 evra prosečne plate“, naglasio je Šutanovac.\nDačić je nakon toga kazao da demokratama 2008. godine nisu bili loši socijalisti koji su „ljubili Slobodana Miloševića“ i poručio im da im je bolje da ćute jer su pokazali šta su imali i narod ih je „oduvao sa političke scene“.


"Žena u pantalonama" i "U susretu sa delom Nadežde Petrović" predavanja su u okviru pratećeg programa izložbe "Percepcije. Žena po meri društva?".\n"Žena u pantalonama" je naziv predavanja koje će u petak, 16. novembra u 18 časova posetiocima Galerije Matice srpske održati kustos Nikola Ivanović.\nKao metafora muškosti, žena u pantalonama predstavljala je paradigmatsku sliku u borbi za ženska prava u vizuelnoj kulturi Evrope. Stoga je i predavanje „Žena u pantalonama“ zamišljeno kao kratka istorija evropskog feminizma sa akcentom na strategije i simbole reprezentacije koji su korišćeni u vizuelnoj kulturi kao sredstvo borbe za rodnu ravnopravnost. Pantalone kao metafora, ali i kao utilitaran komad odeće, pokazaće kako je istorija ženske mode zapravo govorila o društvenom položaju žene, ali i rodnim pozicijama načelno.\nU subotu, 17. novembra u 18 časova, posetiocima Galerije Matice srpske prof. dr Lidija Merenik, istoričarka umetnosti održaće predavanje „U susretu sa delom Nadežde Petrović”.\nNadežda Petrović - Muški torzo\nIzložba ''Percepcije. Žena po meri društva?'', u čijem fokusu je upravo žena – i kao umetnica i kao inspiracija, već više od mesec dana pokušava da podstakne posetioce na razmišljanje na temu položaja žene u umetnosti, društvu, rodnoj ravnopravnosti, koja možda u praksi i nije tako česta, koliko u teoriji. Iako je tema pune ravnopravnosti u sferi politike i ekonomije dosta prisutna, izuzetno je važno da se to pitanje postavi i u kulturi i umetnosti.\nOva izložba, između ostalog, tu je da postavi to pitanje, i da skrene pažnju na žene koje ovo društvo svojim radom čine boljim, koje ga konstantno menjaju ne samo u umetnosti, nego i u raznim sferama života.\nPoložaj žene je, reklo bi se, svuda sličan, a čini se da su brojni događaji u svetu prethodnih nekoliko godina rodnu neravnopravnost u raznim segmentima života doveli u žižu javnosti.


OČEKIVANO: Srbija u polufinalu „Tenkovskog biatlona“ (video, foto) - 05.08.2018, Sputnik Srbija\nTenkisti Vojske Srbije plasirali su se u polufinale „Tenkovskog biatlona“, koje se održava u Rusiji u okviru 4. Međunarodnih vojnih igara. Posade Rusije su se... 05.08.2018, Sputnik Srbija\n14:16 05.08.2018 (Osveženo: 16:42 05.08.2018)\n© Ministarstvo odbrane SrbijeSrpski tenkisti u Rusiji\nTenkisti Vojske Srbije plasirali su se u polufinale „Tenkovskog biatlona“, koje se održava u Rusiji u okviru 4. Međunarodnih vojnih igara. Posade Rusije su se pokazale kao najbolje u prvoj fazi takmičenja, koje podrazumeva individualne trke.\nPlasman u polufinale obezbedilo je 12 reprezentacija od ukupno 22 zemlje-učesnice biatlona.\nSrbija se našla u „12 veličanstvenih“ sa tenkovskim silama kao što su Rusija, Kina, Belorusija, Indija, Azerbejdžan.\nIzaslanik odbrane Republike Srbije u Rusiji, pukovnik Budimir Gajić, preneo je srpskim tenkistima čestitke ministra odbrane Aleksandra Vulina i poželeo im sreću u daljem toku takmičenja.\nPukovnik Gajić i njegov pomoćnik potpukovnik Jovica Bosančić tokom trke pružili su podršku srpskim tenkistima i sa tribina, a takođe su obišli i srpski štand u „Domu prijateljstva“ u Alabinu, gde zemlje-učesnice igara predstavljaju svoju zemlju kroz kulturu i istoriju.\nRukovodilac ekipe Vojske Srbije u „Tenkovskom biatlonu“, potpukovnik Saša Stojiljković istakao je da je ulazak srpskih tenkista u polufinale bio očekivan.\n© Sputnik / Olivera IkodinovićSrpski vojni ataše Budimir Gajić, njegov pomoćnik i tenkisti na Tenkovskom biatlonu\nSrpski vojni ataše Budimir Gajić, njegov pomoćnik i tenkisti na Tenkovskom biatlonu\n„Završena je treća individualna trka naše ekipe i postignut je rezultat kojim je obezbeđeno učešće u polufinalu. Sigurnom vožnjom i vrlo dobrim gađanjem srpski tenkisti su ostvarili ono što se od njih i očekivalo. Od početka takmičenja smo bili vrlo uzdržani u svojim izjavama zbog odnosa i poštovanja prema ostalim ekipama, ali smo polako, pre svega, bezbedno i sigurno došli do ostvarenja svog primarnog cilja na ovom takmičenju“, rekao je potpukovnik Stojiljković za Sputnjik.\nKako je dodao, sada sledi analiza naše trke u kojoj su uočeni određeni manji tehnički problemi koji su nas pratili tokom poslednje trke.\n„Taktika u nastavku takmičenja se menja, jer više kalkulacija nema. Došli smo ovde da se takmičimo i pokažemo sav naš kvalitet koji smo izgradili kroz višemesečne pripreme, svesni kvaliteta i mana ostalih učesnika, kao i superiornosti tenkova na kojima se takmiče ekipe Rusije, Belorusije i Kine. Naše posade koje nas predstavljaju u Rusiji u trenutku izbora za nijansu su bile spremnije od mnogobrojnih posada koje su sa nama učestvovale na pripremama. Znamo da nas svi naši tenkisti, ali i svi pripadnici Vojske Srbije pomno prate i očekuju od nas da ih dostojno predstavimo. Snaga ekipe je upravo u podršci koju dobijamo svakodnevno od naših kolega i usmerićemo je na polufinale. U ime ekipe obećavam da će svi dati sve od sebe kako bi opravdali poverenje koje nam je ukazano i da će se potruditi da na dostojanstven način predstavimo Vojsku Srbije i našu zemlju“, naglasio je potpukovnik Stojiljković.\n© Sputnik / Olivera IkodinovićTrka tenkova\nSrbi su u prvoj fazi takmičenja bili u grupi sa Iranom i glavnim favoritom „Tenkovskog biatlona“ — Rusijom. Sve tri ekipe takmiče se na ruskim tenkovima T-72B3.\nPolufinalne trke biće održane od 7. do 9. avgusta, a potom će četiri najbolje ekipe ući u finale „biatlona“.\nU drugoj fazi takmičenja voziće se tzv. štafeta, koja podrazumeva trku svih takmičarskih posada, naizmenično na istom tenku. Zadatak posada je da što brže savladaju prepreke na stazi i reše vatrene zadatke, kao što su gađanje iz topa, spregnutog mitraljeza PKT i protivavionskog mitraljeza „Kord“.\nSrpski vojni ataše u Rusiji Budimir Gajić u Domu prijateljstva u Alabinu\nPrema propozicijama, svaka posada vozi četiri kruga tokom kojih treba da pogodi tri topovska i tri mitraljeska cilja, kao i dva cilja protivavionskim mitraljezom, a takođe i da u svakom krugu savlada 15 protivtenkovskih prepreka, kao što protivenkovski rov, eskarpa (vertikalni zid visine 90 centimetara), vodena prepreka, most, kosi nagib, minsko polje, brdo itd.\nFinale „Tenkovskog biatlona“ zakazano je za 11. avgust, kada se i završavaju 4. Međunarodne vojne igre.\n© Sputnik / Olivera IkodinovićSrpski tenkisti u Rusiji\nSrpski tenkisti u Rusiji


Nove poreske olakšice za poslodavce - PKS-RPK Novi Sad\nPoslodavcima iz privatnog sektora, od početka godine obezbeđeni su fiskalni podsticaji, kako bi se podstaklo zapošljavanje i otvaranje novih radnih mesta, a oni pozitivno ocenjuju poreske olakšice i najavljuju novo zapošljavanje, saopšteno je iz Privredne komore Srbije.\nIzmenama i dopunama Zakona o porezu na dohodak građana i Zakona o doprinosima za obavezno socijalno osiguranje, koje se primenjuju od 1. januara 2016. godine produžena je primena postojeće olakšice za zapošljavanje novih lica, koja se ostvaruje kao pravo poslodavca da ostvari povraćaj dela plaćenog poreza na zaradu i dela plaćenih doprinosa za obavezno socijalno osiguranje za novozaposleno lice.\nOlakšica se ostvaruje u visini od 65, 70 i 75 odsto, u zavisnosti od broja novozaposlenih, po osnovu zarade novog radnika isplaćene zaključno sa 31. decembrom 2017. godine.\nUvedena je i nova olakšica za poslodavca – mikro i mala privredna društva, kao i za preduzetnike, koji zaposle najmanje dva nova radnika.\nOlakšica predviđa povraćaj 75 odsto plaćenog poreza na zaradu i doprinosa za obavezno socijalno osiguranje za novozaposlenog, po osnovu njegove zarade isplaćene do 31. decembra 2017. godine.\nOvu beneficiju ne može ostvariti poslodavac koji već koristi neku vrstu podsticaja, u skladu sa odgovarajućim propisom.\nČlanovi Foruma malih i srednjih preduzeća PKS, duži vremenski period ukazuju na potrebu stimulativnog poreskog sistema, tražeći da se poreska politika reformiše upravo u ovom pravcu, u kojem su najavljeni podsticaji.\nOni su pozdravili podsticaje koje donose propisi, ukazujući da su tražili još stimulativnije poreske olakšice.\nNaime, bilo bi progresivno daÂ se preduzetnici oslobode poreskih obaveza na jedan određeni vremenski period, u zavisnosti od broja zaposlenih, tako što bi se utvrdili kriterijumi i broj novozaposlenih, smatraju predstavnici MSPP.\n„Pozdravljamo sve podsticaje jer ohrabruju na novo zapošljavanje i otvaraju mnogo novih mogućnosti“, ističu predstavnici poslodavaca uspešnih domaćih izvoznika.\nPoslodavci očekuju da će uz pomoć novog zapošljavanja unaprediti proizvodnju i produktivnost, povećati izvoz, što će imati pozitivne efekte na čitavu srpsku privredu, navodi se u saopštenju PKS.\nKrediti u dinarima uskoro JOŠ JEFTINIJI\nKredite u dinarima već je moguće uzeti po kamati od deset odsto godišnje, a bankari najavljuju i niže…


Sinod SPC-a zabrinut zbog Kosova | Spor Srbije i Kosova | Al Jazeera Balkans\nCrkva je pozvala vlasti na izgradnju državne i nacionalne platforme za KosovoTanjug\nPuni suverenitet i integritet Srbije na Kosovu ne smije se dovesti u pitanje ni po koju cijenu, priopćio je Sveti arhijerejski sabor Srpske pravoslavne crkve nakon izvanrednog zasjedanja, uz napomenu kako ne podržava "zamrznuti konflikt".\nIstodobno, Sinod izražava zabrinutost da se pod vidom navodnog razgraničenja između Srba i Albanaca nameće mogućnost odvajanja dijela Kosova "iz sastava Srbije".\nPozvali su nositelje državne vlasti da, "umesto na traženju što bržeg sporazuma s Prištinom, više pažnje posvete izgradnji jedne državne i nacionalne platforme, u čijoj bi pripremi učestvovale sve relevantne institucije društva".\nPo njihovom stajalištu, Kosovo "nikada nije bilo, niti može biti samo političko pitanje za čije rešavanje monopol imaju isključivo državni organi".\nPitanje Kosova "za nas je, kroz svu našu istoriju i danas, pre svega pitanje opstanka našeg sveštenstva, monaštva, vernog naroda i naročito naših drevnih svetinja, bez kojih ne bismo bili ono što jesmo", poručili su episkopi SPC-a.\n'Sve jači međunarodni pritisci'\nObveza Sabora i SPC-a prema Kosovu danas je veća jer je zemlja pred sve jačim međunarodnim pritiscima da se odrekne Kosova ili da, kroz direktno priznanje ili prešutnom saglasnošću Kosovo dobije stolicu u Ujedinjenim narodima. Odricanje Srbije od njega pod bilo kojom formom zauvijek bi ukinulo svako povijesno pravo Srbije na "ovim prostorima srpske duhovnosti i državnosti", dodaju.\nPosebice ih zabrinjava to što se, pod vidom navodnog razgraničenja između Srba i Albanaca, nameće mogućnost odvajanja dijela Kosova iz sastava Srbije i njegovo priznanje kao dijela neovisnog Kosova ili "Velike Albanije".\nEpiskopi su naveli da bi posljedice takve odluke bile tragične za opstanak naroda i svetinja jer bi u tom slučaju većina Srba ostala bez adekvatne zaštite i sigurnosti, zbog čega bi bili "prinuđeni na iseljavanje sa svojih istorijskih prostora".\n"Na taj način bi došlo do brisanja svih tragova srpskog istorijskog postojanja. Ideja takozvane podele unosi veliki nemir i zabrinutost među naše vernike i ne uživa podršku najvećeg broja građana Srbije uopšte", upozoravaju episkopi.\nSmatraju kako je "postavljanje ishitrenih rokova i pored krajnje nepovoljnih uslova na terenu i kompleksne situacije u Evropskoj uniji bez ikakvog opravdanja".\nVučić: Pogađa me loše miješanje SPC-a u politiku\nPredsjednik Srbije Aleksandar Vučić izjavio je u Helsinkiju da ga pogađa "loše mešanje" Srpske pravoslavne crkve u politiku.\nPovodom priopćenja Sabora SPC-a da se ni po koju cijenu ne smije dovesti pod upitnik pun suverenitet i integritet Srbije na Kosovu kazao je da "suverenitet čuvaju teritorija i narod" i pitao "šta od toga Srbija ima na Kosovu".\n"To je značenje tih reči. Plašim se da je to neodgovorno. Neću da se kockam, a da čuvam naš narod naravno da hoću, ali time što ćete se truditi da jasno ne želite bilo kakav kompromis, plašim se da nećemo imati oko čega da pravimo kompromise, jer nas je neodgovorna politika dovela u ovu situaciju", rekao je Vučić za Televiziju Pink.\nPregovori pod okriljem EU-a\nNakon oružanih sukoba koncem '90-ih, okončanih ulaskom međunarodnih mirovnih snaga (KFOR) i povlačenjem srbijanske vojske i policije te odlaska najmanje 200.000 Srba s Kosova, vlasti su u Prištini, uz potporu zapadnih zemalja, proglasile neovisnost Kosova, koju Beograd ne priznaje.\nPregovori o normalizaciji odnosa Srbije i Kosova vode se pod okriljem EU-a, uz čije je posredovanje u travnju 2013. postignut Briselski sporazum, prenosi Hina.\nKljučna primjedba Beograda jest da Priština nije ispunila svoju obvezu iz tog dokumenta i formirala zajednicu općina sa srpskom većinom.\nSrbija je suočena s pritiscima EU-a i Zapada da s Kosovom postigne pravno obvezujući sporazum kao preduvjet za nastavak eurointegracija.\nPosljednjih mjeseci u optjecaju je ideja o mogućem razgraničenju, čak i razmjeni teritorija, no glavni pregovarači, predsjednici Srbije i Kosova Aleksandar Vučić i Hashim Thaci, za to nisu osigurali potporu ni na političkoj sceni ni šire u društvu.


Na bazi sprovedene revizije, utvrđenog činjeničnog stanja i izjašnjenja subjekta revizije, nadležni Kolegijum DRI u sastavu dr Branislav Radulović (Senator – Rukovodilac Kolegijuma) i g. Radule Žurić (Senator – član Kolegijuma) izražava pozitivno mišljenje, sa skretanjem pažnje na finansijski izvještaj Uprave policije za 2019. godinu i uslovno mišljenje na usklađenost poslovanja sa propisima.\nRevizijom pravilnosti poslovanja Uprave policije utvrđene su neusklađenosti poslovanja istog sa Zakonom o državnoj imovini, Zakonom o upravljanju i unutrašnjim kontrolama u javnom sektoru i Zakonom o radu.\nKonačan Izvještaj o reviziji Godišnjeg finansijskog izvještaja Uprave policije za 2019. godinu je objavljen na zvaničnoj internet stranici Državne revizorske institucije Crne Gore.\nIzvještaj o reviziji Godišnjeg finansijskog izvještaja Uprave policije za 2019. godine\nMore in this category: « Objavljen Izvještaj o reviziji Godišnjeg finansijskog izvještaja Ministarstva kulture za 2019. godinu\tOdbor direktora 13. Jul Plantaže dostavio DRI Odluku o utvrđivanju smjernica za sprovođenje aktivnosti u vezi sa Izvještajem o reviziji godišnjeg finansijskog izvještaja Društva za 2018. godinu kojeg je sačinila Državna revizorska institucija »


Kontra mere: Rusija uvela embargo na uvoz hrane iz Crne Gore! | Vestinet.rs\nPočetna SVET\tKontra mere: Rusija uvela embargo na uvoz hrane iz Crne Gore!\nKontra mere: Rusija uvela embargo na uvoz hrane iz Crne Gore!\nVlada Ruske Federacije stavila je embargo na uvoz hrane iz Crne Gore, Albanije, Islanda, Lihenštajna i Ukrajine.\nPo nalogu premijera Ruske Federacije Dmitrija Medvedeva uvedene su sankcije zemljama članicama Evropske asocijacije za slobodnu trgovinu (Island, Lihtenštajn i Norveška), kao i Crnoj Gori i Albaniji. Rusija je dodala na listu zemalja iz kojih je zabranjen uvoz prehrambenih proizvoda još ovih pet država.\nPo nalogu Medvedeva zaduženo Ministarstvo poljoprivrede priprema paket sankcija protiv država koje su podržale sankcije EU protiv Rusije zbog ukrajinske krize.\nMeđu tim državama je i Crna Gora.\nKako je prenela novinska agencija Interfaks, Ministarstvo poljoprivrede Ruske Federacije analiziralo je stanje trgovine sa pomenutim zemljama i zaključio da je njihovo učešće u ukupnom uvozu hrane u Rusiji oko pet odsto.\nRegistar dobavljača prehrambenih kompanija u Rusiji, prema pisanju ove agencije, uključuje proizvođače mesa, kao i gotovih proizvoda od mesa, mleka i mlečnih proizvoda i ribe, iz država kojima će biti uvedene sankcije.\nEvropska unija je u saopštenju od 28. jula navela da su države kandidati za pristup EU, kao što su Crna Gora i Albanija, članice Evropske asocijacije za slobodnu trgovinu poput Islanda, Lihtenštajna i Norveške, kao i Ukrajina, podržale odluku Saveta EU da proširi svoje sankcije protiv Rusije do 31. januara 2016. godine.\nCrna GoraDmitrij MedvedevembargoRusijasankcijeuvozvesti\nNesreća u Užicu: Cisterna komunalnog preduzeća pregazila profesorku francuskog na pešačkom prelazu!


Online programi: Koncerti iz Starog dvora - Dan u Beogradu\nNaslovna » Izlasci » Muzika » Online programi: Koncerti iz Starog dvora\nOnline programi: Koncerti iz Starog dvora (foto: Pixabay)\nAh Neša 14. april 2020. Muzika Postavite komentar\nIz svečane sale Starog dvora, od kraja ove nedelje, svakog dana od 18.00 do 19.00, uživo će biti emitovan po jedan koncert.\nBeogradski umetnici će svirati solo ili u duetu. Uglavnom će to biti popularna muzika, jer se veliki broj muzičara odazvao pozivu da učestvuje u ovoj akciji gradske vlasti i da na taj način pomognu (Beo)građanima da što lakše prebrode vreme koje provode u kućama.\nS tim u vezi, Grad Beograd je doneo odluku da se veći deo sredstava koji je bio namenjen za konkurs u oblasti kulture prenameni za podršku 350 honorarnih umetnika.\nOni će od Grada Beograda za period od dva meseca dobiti neku vrstu pomoći u vidu honorara koji neće biti niži od iznosa minimalca. (danubeogradu.rs)\nTagovikoncerti korona virus koronavirus muzika online program skupština grada stari dvor vanredno stanje virus korona\nPrethodni Moj OFF: Useli bioskop u svoj dom\nSledeći Meridian tu i u najtežim trenucima za naše najstarije sugrađane u gerontološkim centrima


POČELA SA RADOM KOMISIJA ZA SPROVOĐENJE REFORME PRAVOSUĐA\nMinistar pravde i državne uprave u Vladi Republike Srbije Nikola Selaković uputio je poziv članovima Komisije za sprovođenje Nacionalne strategije reforme pravosuđa da budu što efikasniji, s obzirom na to da krajnji efekat njihovog rada mora biti boljitak za građane.\nSelaković je, u obraćanju članovima Komisije za sprovođenje Nacionalne strategije reforme pravosuđa za period 2013-2018. godine, na prvoj radnoj sednici tog tela, izrazio zadovoljstvo stepenom ostvarenosti poslova predviđenih tim dokumentom koji su u nadležnosti Ministarstva pravde i državne uprave.\nKada posmatramo aktivnosti za treći i četvrti kvartal, čiji je nosilac Ministarstvo pravde i državne uprave, mogu da kažem da smo u velikom broju aktivnosti završili posao, dok negde nedostaje još samo jedan korak da one budu završene, istakao je ministar.\nOn je najavio da će poslednja tri meseca ove godine biti veoma intenzivna kada je reč o sprovođenju te strategije, i iz tog razloga uputio apel članovima Komisije da se po potrebi okupljaju što češće, kao i da budu što efikasniji.\nSelaković je ponovio da pravni stručnjaci okupljeni u toj komisiji ne smeju da zaborave da krajnji rezultat njihovog rada mora da se oseti u životu svakog građanina.\nGrađane, naposletku, ne zanima ni rad komisije niti bilo kog organa, već to da li će u razumnom roku, kada uđu u sud, moći da dobiju pravdu po koju su došli, ukazao je ministar.\nPrema njegovoj oceni, pored rada na tim sistemskim i formalnim stvarima više pažnje mora da se posveti tome kakav će efekat ono čime se bavimo imati u javnom životu.\nČlanovi Komisije razgovarali su o utvrđivanju plana rada i aktivnosti te komisije za naredni petogodišnji period, kao i o definisanju lista radnih grupa koje je neophodno obrazovati u četvrtom kvartalu 2013. godine, u skladu sa Akcionim planom za sprovođenje Nacionalne strategije.\nNa sednici je obrazovana i Radna grupa za izradu programa efikasne alokacije sudija, i postignut dogovor o tome da se otvorene sednice tog tela, u cilju osiguranja efikasnosti i transparentnosti reformskog procesa, održavaju svakog poslednjeg petka u mesecu.\nKomisiju čine predstavnici relevantnih pravosudnih institucija, advokature i strukovnih udruženja koji su učestvovali u izradi Nacionalne strategije reforme pravosuđa i Akcionog plana, a sednici su prisustvovali i predstavnici međunarodnih organizacija.\nIzvor: Press služba Vlade Republike Srbije, 28.10.2013.


Smederevo - vino.rs\nKarađorđević u kući Obrenovića! Tako bi zbog prisustva princa Mihajla Karađorđevića mogao nazvati naš obilazak vile Zlatni breg i Kraljevog vinograda na Plavincu, najlepšem delu Smedereva. Razlog posete bila je prezentacija šest lokalnih vinarija – Janko, Jeremić, Dobrava, Vodnjanka, Ilić i Dionis – čija su vina služena uz gastronomske specijalitete smederevskog kraja za predstavnike medija, ambasadore, diplomate i ostale goste, među kojima je, eto, bio i princ Mihajlo Karađorđević.Pokazalo se da je čitav događaj u organizaciji Color Press Grupe, Narodne skupštine Republike Srbije i SO Smederevo u suštini doneo više od očekivanog, a prisutni vinari posebno su isticali autohtone sorte na koje će se u budućnosti fokusirati.\nJedna od najpoznatijih vinskih fešti u Srbiji, Smederevska jesen održaće se po 123. put od 6. do 12. septembra na nekoliko lokacija u ovom drevnom gradu na obali Dunava. Za razliku od prethodnih godina, ovaj put će vinske svečanosti potrajati čak sedam dana, a svečani defile, glavno obeležje manifestacije, planirano je za četvrtak, 9. septembra.\nU petak 25. januara, od 14 do 20 časova, u Domu kulture u Smederevu još jednu stanicu imaće vinski voz što šparta čitavom Srbijom. Projekat pod nazivom „Viteško vino” i o kome smo već pisali, a čiji je cilj da širom Srbije upozna što više ljudi sa što više vinara, vinarija i njihovih proizvoda, svratiće u Smederevo. Predstaviće se dvadesetak vinarija od čega nekih pet iz Smedereva, ali se uz ovu lepu inicijativu iskristalisala i ideja da ova manifestacija postane tradicionalna, kao još jedna vinska fešta na Dunavu.


Ekonomski fakultet Univerziteta PIM omogućava svojim studentima da ovladaju znanjem, razviju vještine i poslovne sposobnosti na akademskom studiju prvog, drugog i trećeg ciklusa studija. (240 ECTS, 300 ECTS, 480 ECTS)\nNastavni proces organizovan je kroz četiri studijska programa u trajanju od četiri godine, i to:\nŽelja Vam je da steknete menadžerska znanja i vještine, kao i znanja iz područja organizovanja, koja se stiču na studijskom programu Menadžment?\nOvaj studijski program će Vam omogućiti da naučite na koji način koordinirati aktivnosti i zadatke, te kako motivisati i usmjeravati radnike.\nU vremenu brzih i velikih promjena, ovaj studijski program će Vam dati sva potrebna znanja i metode ove naučne oblasti, što će Vam omogućiti brzo zaposlenje i uspješnu poslovnu karijeru.\nVaša interesovanja su usmjerena na naučnu oblast finansija i svijeta bankarstva?\nNaš studijski program Finansije i bankarstvo omogućava studentima da ovladaju materijom iz različitih oblasti finansija. Uz spoj savremene teorijske i dobro organizovane praktične nastave studenti postaju spremni za rad u raznim finansijskim institucijama.\nOvladajte znanjem iz oblasti finansija i bankarstva i budite spremni za digitalnu budućnost u kojoj će ova oblast ekonomije biti uvijek aktuelna i izuzetno plaćena.\nNa Ekonomskom fakultetu Univerziteta PIM, imate mogućnost upisa studijskog programa MARKETING.\nUz mnoštvo reklama koje nas “bombarduju” sa svih strana, sve je teže biti originalan, izdvojiti se od konkurencije i postići marketinški efekat.\nUkoliko želite da naučite najsavremenije metode marketinga i postanete stručnjak kada je ova naučna oblast u pitanju, za Vas je naš studijski program Marketing.\nNa studijskom programu Ekonomska diplomatija imate mogućnost da izučavate cjelokupnu ekonomsku nauku. Tako stečena znanja uz primjenu mnoštva naučenih ekonomsko-diplomatskih pristupa i poslovnih stratgeija pomoći će Vam da razumijete i ispravno donosite odluke u sadašnjem i budućem poslovnom svijetu, kako na nivou država, tako i na nivou pojedinačnih institucija, kompanija i raznih organizacija.\nUkoliko Vaš izbor bude ova oblast ekonomije, bićete spremni za rad u raznim institucijama, na svim nivoima. Bićete spremni odgovoriti svim ekonomskim i političkim izazovima, razvijajući jedan novi model ekonomske borbe na tržišnoj i političkoj sceni.


Saobraćaj se na većini puteva u RS odvija bez zastoja i posebnih ograničenja, uz povoljne uslove za vožnju. Na putevima na kojima se izvode sanacioni radovi, saobraćaj je regulisan privremenom saobraćajnom signalizacijom čije je poštovanje obavezno. Bez obzira na vremenske i saobraćajne uslove, vozačima savjetujemo maksimalno opreznu vožnju.Bez obzira na vremenske i saobraćajne uslove, vozačima savjetujemo maksimalno opreznu vožnju.\nZbog održavanja sportske manifestacije –auto trke na brdskim stazama “VLASENICA 2019 “ doći će do obustave saobraćaja za sva vozila 13.07.2019 od 12,00 do 15,00 i 14.07 2019.od 10,30-14,00 časova na magistralnom putu M-19 Vlasenica-Han Pijesak.U vrijeme obustave saobraćaj će se preusmjeriti na alternativne putne pravce;Vlasenica-Kladanj-Sarajevo i Vlasenica-Kladanj-Olovske Luke-Petrovići-Nevačka-Han Pijesak-Sololac.\nNa magistralnom putu M-4 dionica Doboj-Doboj (Poljice), zbog radova na sanaciji oštećenih i deformisanih mostovskih dilatacija (stacionaža od km 00+300 do km 00+700), doći će do izmjene u režimu saobraćaja u periodu od 8. jula do 27. jula 2019. godine, uz regulaciju privremeno postavljene saobraćajne signalizacije.\nNa magistralnom putu M-17 dionica Modriča 1-Vukosavlje (Jakeš), zbog izvođenja radova na sanaciji oštećenih i deformisanih mostovskih dilatacija (stacionaža od km 00+020 do km 00+420), doći će do izmjene u režimu saobraćaja u periodu od 8. jula do 27. jula 2019. godine, uz regulaciju privremeno postavljene saobraćajne signalizacije.\nIzmijenjen je režim u odvijanju saobraćaj na magistralnom putu M-14.1 dionica Modriča 1-Modriča 2 i dionica Modriča 2-granica RS (Ždreban), kao i na regionalnom putu R-465 dionica Bušletić-Modriča 2, zbog izvođenja radova na izgradnji kružne raskrsnice na spoju navedenog magistralnog i regionalnog puta i Tarevačke ulice (do 01.08.2019.).\nU toku su deminerski radovi na lokalitetima Deponija pijeska “Vijuš” i “Donji Klakar 5”, zbog čega dolazi do polučasovnih obustava saobraćaja na magistralnom putu M-14.1 na dionici Brod-Šamac, u vremenskom intervalu od 8.00 do 16.00 časova. Radovi su planirani do 31. avgusta 2019. godine.\nZbog radova na izradnji mini hidroelektrane na magistralnom putu M-4 KotorVaroš-Obodnik, izmenjen je režim odvijanja saobraćaja. (Radovi su planirani do 31.12.2019.)\nZbog izvođenja radova na sanaciji klizišta, na auto-putu E-661 Gradiška-Banja Luka (na stacionaži km 43+350), izmijenjen je režim u odvijanju saobraćaja, pa vozače upozoravamo da voze opreznije i poštuju privremeno postavljenu saobraćajnu signalizaciju (do 15.07.2019.).\nZbog izvođenja radova u Njegoševoj ulici, na raskrsnici sa Kupreškom ulicom, u Banjoj Luci doći će do izmjene u odvijanju saobraćaja, odnosno:\nRadovi će se provoditi do 18. jula 2019. godine, u vremenskom intervalu od 7.30 do 17.00 časova u Kupreškoj ulici na dijelu od raskrsnice sa Njegoševom ulicom do broja 7, uz potpunu obustavu saobraćaja, bez zastoja u radu;\nOd 19. jula 2019. godine, u vremenu od 7.30 do 17.00 časova od broja 7 Kupreške ulice do školskog ulaza u dvorište, bez zastoja u radu, te\nOd 03. avgusta 2019. godine, od 7.30 časova do 17. avgusta 2019. godine do 20.00 časova, na dijelu Kupreške ulice od ulaza u školsko dvorište do Ulice Mladena Oljače, zauzimanjem najviše jedne polovine kolovoza, bez zastoja u radu.\nU toku su radovi na rekonstrukciji raskrsnice na magistralnom putu M-5 na ulazu u Vitez, zbog čega se saobraćaj odvija usporeno.\nNa GP Gradiška pojačana je frekvencija vozila na ulazu u BIH,dok na ostalim prelazima za sada zadržavanja nisu duža od 30 minuta.\nPodsjećamo, iz bezbjednosnih razloga, zabranjen je saobraćaj za teretna vozila i autobuse na graničnom prelazu Brčko-Gunja.


Ništa ne rade a plata redovna - BIGportal.ba\n20 Jula, 2019 20 Jula, 2019 0423\n–Da li nama treba komisija za koncesije na nivou Bosne i Hercegovine koja je formirana prije par godina, ima nekoliko desetina zaposlenih ljudi koji primaju dobre plate i ništa ne rade. I zato sam ja jednom rekao, ja bih mijenjao funkciju premijera za tamo neku funkciju u zajedničkim institucijama gdje imate dobru platu, a ništa ne radite- rekao je Radovan Višković, predsjednik Vlade RS.\n–To samo govori o tome koliko na nivou BiH postoji interes onih institucija koje bi bile nadležne da promovišu neke projekte koji bi mogli biti od opšteg interesa za ovu državu. Nažalost to je vjerovatno rezultat političkih odnosa i stanja koje mi imamo u ovoj zemlji. Sudbinu takvih odnosa dijeli i ova apsolutno neupotrebljena Komisija za koncesije. Pa se postavlja pitanje, da li ona uopšte i treba – navodi Petar Đokić, ministar energetike i rudarstva u Vladi RS.\n–Odgovor koji sam dobio je u svakom slučaju potvrdio ono što je bio glavni razlog postavljanja mog pitanja, a to je da se radi o instituciji koja ne odgovara onome zbog čega je osnovana. Naravno, nisu ti ljudi formirali instituciju niti je njihova odgovornost. Ali je očigledno da Savjet ministara, znajući za taj problem iz godinu u godinu ne čini ništa – rekao je Saša Magazinović, poslanik SDP u Predstavničkom domu Parlamentarne skupštine BiH.


Školarci iz Bajine Bašte zainteresovani za zaštitu životne sredine - Užicka Republika Press\nAutor : prviportal.net\nZeleni savet Opštine, povodom obeležavanja Svetskog dana zaštite životne sredine, organizovao je dodelu nagrada na završenom konkursu za likovne i literarne radove. Ovaj konkurs deo je aktivnosti u okviru programa edukacije dece školskog uzrasta na temu zaštite životne sredine a koji je finansiran iz budžeta Opštine Bajina Bašta.\nDragana Jovanović iz Zelenog saveta je ukazala na značaj obeležavanja Svetskog dana zaštite životne sredine. Po njenim rečima akcije iz ove oblasti počele su da se sprovode početkom godine. Jedna od akcija obeležena je 22. aprila povodom Dana planete Zemlje kada su se učenici uključili u akciju čišćenja.\nKako je rekla Marijana Josipović iz Nacionalnog parka Tara, jedan deo nagradjene dece će boraviti u Nacionalnom parku kako bi ih na poseban način upoznali sa vrednostima parka. Nagradjena deci juče su podeljene majice i kačketi.\n‘’Moramo se potruditi da na neki način doprinesemo očuvanju životne sredine Bajine Bašte i Nacionalnog parka, jer slike na koje nailazimo i nisu baš lepe za gledanje’’, rekla je Josipović.\nNakon dve godine uspešnog rada u Beogradu, Fondacija 1% otvara svoj prvi ogranak i to u Bajinoj Bašti. Povodom početka školske godine i otvaranja ogranaka Fondacija 1% će pokrenuti akci...


Vulin ponovo o društvenim mrežama: “Ukinuti anonimnost!” – Gerila\nGerila > Politika > Vulin ponovo o društvenim mrežama: “Ukinuti anonimnost!”\nobjavljeno na Jan. 26, 2021 u 4:06 pm\nMinistar unutrašnjih poslova Aleksandar Vulin ponovio je danas svoj stav da se zalaže za ukidanje anonimnosti na društvenim mrežama, koja je, po njegovoj oceni, “dovela do toga da najgore u čoveku bude slobodno, javno, bez kazne i osude”.\n„Dugo se zalažem za to da se na društvenim mrežama, sa kojih je krenulo puno zla i mržnje, ukine anonimnost. Sve što hoćete da kažete, a vi to i potpišite i stanite iza toga“, rekao je ministar Vulin.\nKako navodi Vulin, “oni koji na društvenim mrežama skaradnim imenima nazivaju trogodišnje dete predsednika Srbije Aleksandra Vučića treba da stanu iza tih navoda i pokažu ko su i kakvi su ljudi”.\n„Malo koja porodica u Srbiji, možda ni jedna, kao porodica Aleksandra Vučića zna šta je mržnja i zna kakvi neljudi stavljaju njihovo ime u usta. To nije politika, žustra i verbalna rasprava u parlamentu, to nije povišen ton u argumentovanoj raspravi, to je primitivna mržnja, koja će jednog dana trogodišnjem detetu biti pročitana. To ne može da bude nešto dobro i ne sme da bude nešto što je nekažnjeno“, poručio je Vulin.\nPrema njegovim rečima, obično kažu da policija može da sazna ko stoji iza anonimnih objava na društvenim mrežama, da ima Odeljenje za borbu protiv visokotehnološkog kriminala.\n„Nije stvar u tome da resurse policije trošimo na takve ljude, nego potpiši odmah i kada bi to bilo tako, videli biste koliko bi takvih bilo manje, jer obično kada ih policija privede i pronađe, kažu to je bilo u afektu, bio sam pijan, ne znam šta sam radio, niko ne stane iza gadosti i gluposti koju je napisao. Da nije bio anoniman on to ne bi ni uradio. Uvek ćemo tražiti, sankcionisati, kažnjavati, ali zašto kada možemo vrlo jednostavno da rešimo problem. Potpiši ono što misliš“, rekao je Vulin.


peugeot | CityMagazine\nPeugeot: Novak Đoković u novoj reklami koja je uznemirila naciju\nSrpski teniser Novak Đoković i kompanija Peugeot udruženo su radili na promovisanju novog porodičnog vozila ovog brenda, Peugeot 308GTi. Trebalo bi da su svi srećni i zadovoljni, počevši od aktera do konačnih konzumenata, onih koji gledaju reklamu i razmišljaju o kupovini novog vozila.\nMeđutim, stvari su ovde zapele, i teško da će se u skorijoj budućnosti raspetljati, a kao ključni problem pojavila se jedna plava glumica i njeno nepoznavanje maternjeg jezika svetski poznatog tenisera…\nKako se mali auto snalazi u velikom svetu\nPeugeot 508 facelift: Francuski lav mladog srca\nPeugeot gama vozila oduvek su bila zastupljena na srpskom tržištu, u segmentu malih automobila i limuzina. A onda je 2011. obnovljena srednja klasa modelom 508. Sada, tri godine kasnije, na veliku scenu stupa osveženi 508, takozvani „facelift“. I to sa sve Novakom Đokovićem za upravljačem – nema sumnje da će kada počne prodaja u septembru imati veliki broj poklonika u Srbiji.\nPorsche 911 Turbo S Cabriolet: Leto s vetrom u kosi\nVW GTI Roadster: Iz igrice na ulice\nBeogradski sajam okupio je i ove godine pod svojim svodovima blještavilo ljubimaca na dva i četiri točka u okviru četvrtog „BG car show-a“ i osmog Sajma motocikala. Lepe devojke dodatno ulepšavaju sjajne automobile za koje treba izdvojiti više desetina hiljada evra, ali i one koji će vaš džep istanjiti za četvorocifren iznos u evropskoj valuti. Šta to „običan“ kupac može da pazari za vreme trajanja Sajma u iznosu do 10.000 evra?


e-novine.com - Cenzura Lekarske komore Vojvodine\nSaopštenje NVO "Doktori protiv korupcije"\nCenzura Lekarske komore Vojvodine\nLekarska komora Vojvodine nije omogućila udruženju pacijenata "Pravo na zdravlje" da na konfernciji o korupciju u zdravstvu izloži slučaj trgovine listama čekanja na Institutu za onkologiju Vojvodine. Tim povodom NVO "Doktori protiv korupcije" izdala je saopštenje za javnost koje prenosimo u celini\n"Sa žaljenjem konstatujemo da je organizator konferencije o korupciji u zdravstvu, uprkos našim opravdanim očekivanjima do poslednjeg trenutka, ipak onemogućio udruženju pacijenata 'Pravo na zdravlje' da izloži slučaj trgovine listama čekanja na Institutu za onkologiju Vojvodine.\nPodsećamo da zdravstvo postoji zbog pacijenata a ne zbog lekara. Isto tako, prve žrtve korupcije su pacijenti, pa nam je neshvatljivo odbijanje Lekarske komore Vojvodine da sasluša one koji su spremni da otvoreno i konkretno iznesu jedan od najtežih slučajeva korupcije u zdravstvu Srbije. Tim pre što je ovaj šokantni slučaj utvrđen u službenom postupku kancelarije Ombudsmana a potvrđen i nedavnom izjavom ministra zdravlja o postojanju trgovine listama čekanja na IOV.\nTakođe, nije nam poznato da je Lekarska komora Vojvodine u proteklom periodu zauzela zvaničan stav o ovom šokantnom slučaju sa njenog organizacionog područija a na koji mediji upozoravaju već mesecima.\nNapredak u borbi protiv korupcije u zdravstvu se ne može ostvariti apstraktnim i deklarativnim razmatranjima, selektivnom i parcijalnom podelom na prikladne i neprikladne koruptivne slučajeve. Udruženje 'Doktori protiv korupcije' je dokazalo kroz svoje aktivnosti da samo otvoreno ukazivanje na koruptivne slučajeve može stvari pomeriti ka boljem i drugačijem. Takav pristup je prepoznat od javnosti kao iskren i efikasan i u okolnostima institucionalne korupcije koji vladaju u zdravstvu Srbije, predstavlja jedini način vraćanja izgubljenog poverenja u lekarsku profesiju.\nKako smatramo da je prećutkivanje i izbegavanje razmatranja konkretnih koruptivnih slučajeva, posebno kada su o tome spremni da govore sami pacijenti, u suprotnosti sa načelima našeg udruženja, doneli smo odluku o neučestvovanju na ovako koncipiranoj konferenciji."


Obustavljena istraga protiv Živanovića - Fond za humanitarno pravo - Peščanik - Dev\nFond za humanitarno pravo29/11/2017\nFond za humanitarno pravo (FHP) je u petak 24. novembra 2017. u ime žrtava podneo prigovor na odluku Tužilaštva za ratne zločine (TRZ) da odustane od krivičnog gonjenja generala Dragana Živanovića, bivšeg komandanta 125. motorizovane brigade Vojske Jugoslavije (125. mtbr VJ). TRZ je odluku donelo još 1. marta 2017. godine i nije je, kako zakon nalaže, dostavilo punomoćniku oštećenih, ali je zato odmah narednog dana tužilac Dragoljub Stanković koji je vodio istragu o njoj obavestio Živanovića i njegovog branioca. Odluka da se u tajnosti obustavi jedina istraga protiv nekog viskorangiranog oficira VJ i tako osujeti pravo žrtava da na odluku reaguju pravovremeno, nedvosmisleno pokazuje da TRZ, suprotno obavezama preuzetim u procesu EU integracija, ne namerava da odustane od prakse garantovanja nekažnjivosti visokorangiranim osobama u vojnim, policijskim i političkim strukturama.\nPred odeljenjem za ratne zločine Višeg suda u Beogradu u toku je postupak (predmet Ćuška) protiv bivših pripadnika 177. vojno-teritorijalnog odreda (177. VTO) zbog zločina protiv civilnog stanovništva počinjenih tokom aprila i maja 1999. godine u selima Ljubenić, Ćuška, Zahać i Pavljane u opštini Peć, kada je ubijeno oko 120 albanskih civila, stotine ljudi proterano u Albaniju, a gotovo sve kuće u ovim selima zapaljene. U toku postupka utvrđeno je da je 177. VTO bio pod komandom 125. mtbr VJ, čiji je komandant bio Živanović.\nFHP ukazuje da su prava žrtava sistematski ignorisana tokom istražnog postupka, pa tako, suprotno zakonu, njihov punomoćnik nije pozivan da prisustvuje ispitivanju pojedinih svedoka koje je sam predložio, a tužilac je propuštao da odlučuje o ostalim dokazima predloženim od strane punomoćnika. Nasuprot tome, Dragan Živanović, kao i njegov branilac, o svakoj su preduzetoj radnji TRZ-a bili obavešteni i njoj su prisustvovali. Tužiočevo favorizovanje osumnjičenog nauštrb prava žrtava kulminiralo je 1. marta 2017. godine, kada je doneta naredba o obustavi istrage protiv Živanovića zbog navodnog nepostojanja dovoljno dokaza za njegovo optuženje. Međutim, i tada TRZ propušta da punomoćniku oštećenih dostavi svoju odluku, iako je po zakonu to dužno da uradi u roku od 8 dana (član 51 ZKP). TRZ je odluku dostavilo punomoćniku žrtava tek 16. novembra 2017. godine – sa 252 dana zakašnjenja. S druge strane, okrivljenom Živanoviću i njegovom braniocu odluka o donošenju naredbe o obustavljanju istrage dostavljena je već sutradan.\nGeneral Živanović je samo jedan od komandanata brigada na čiju odgovornost za zločine na Kosovu FHP godinama unazad ukazuje. Za 14 godina rada, TRZ nikada nije podiglo optužnicu protiv ijednog srednje ili više rangiranog oficira vojske i policije. Uprkos odredbama Nacionalne strategije za procesuiranje ratnih zločina, koje predviđaju da bi „predmeti protiv osumnjičenih visokog ranga, de jure ili de facto, trebalo da imaju prioritet u radu tužioca”, ovom poslednjom odlukom TRZ pokazuje da ipak ne namerava da promeni praksu neprocesuiranja visokorangiranih osoba osumnjičenih za ratne zločine.\nFond za humanitarno pravo, 28.11.2017.